text:
By Don Pagusara
Davao Today
In spotlighting the celebratory pitch and color of the Kadayawan Festival, let us give honor and deference to the unifying common tongue of all Lumads of Mindanao — the Cebuano language as the Island’s lengua franca. And so, allow me to use this as medium in this special write-up about the legendary Datu Mangulayon, the greatest of all Lumads in this part of the Philippine Islands.
Karong adlawa, ang tibuok kayutaang Lumad sa Davao nag-uylap-uylap duyog sa Indak-Indak sa kadalanan nga maoy nagpasulabing talan-awon sa Kadayawan — gisaulog karon sa Siyudad sa Davao sa tumang kamabulokon. Ingon man, nangalimyon ang huyuhoy sa kahumot nga gialibwag sa Pamulak sa kadalanan. Walay utlanan ang tabyog sa kasadya ug kadasig nga gihuni sa kahanginan samtang gisibya ang tema sa kasaulogan sa mga radyo ug telebisyon: Makanunayong kaayo hinaot nga himoong malungtaron.
Apan samtang ingon niini ang pagsaulog sa Lumadnong kultura, ang kasamtangang henerasyon sa katawhan sa Davao ug kanait nga mga dapit wala magpaka-hinumdom nga dunay usa ka Lumadnong bayani nga giila ug gitamod sa tibuok Kalumaran dinhing dapita sulod niadtong panahon nga buhi pa siya may kapin na sa usa ka siglo ang milabay.
Siya si Datu Mangulayon — usa ka matuod nga Lumad ug bayani kansang pangalan way-hunong nga gihunghong sa mga balod sa tanang lapyahan sa mga baybayon nga nagpalibot sa Golpo.
Siya ang nagpatay kang Edward C. Bolton, nga maoy nagmando sa tibuok probinsiya sa Dabaw human mipuli ang mga kolonyalistang Amerikano sa mga Katsila pagkatak-op sa siglo desi-nube (19th century). Hunyo 6, 1906 maoy pagkapukan ni Gobernador Bolton ubos sa mga kamot ni Datu Mangulayon.
Apan ang mga Amerikanong kolonyalista mas superyor sa armas, ug busa napitol gayod ang mga pagsukol nga gihimo sa mga Lumad niadtong panahona. Ug sanglit ang mga Amerikano maoy nagdominar sa atong nasod sa misunod nga halos 50 anyos, dayag na lang nga gipanghimaraot nila si Datu Mangulayon ug maoy giila nilang bayani sa Mindanao ang napatayng gobernador. Maoy hinungdan nga hangtod karon sayon kaayo natong litokon ang “Bolton Bridge”, ang “Bolton Street”, ug uban pangpagpasidungog sa Amerikano, ug wala ka gayuy mabati nga bisag hagawhaw na lang sa huni sa ngalan ni Datu Mangulayon.
Ingon gayod niini ang kabalighoan (irony) sa kasaysayan. Ang mananaog maoy ilhon nga bayani, kay sila man maoy nagsulat sa kasaysayan. Ug siyempre, ipalutaw nilang kontrabida si Datu Mangulayon.
Apan si Datu Mangulayon naglaban sa interes sa tanang katawhang Lumad sa habagatang Mindanao. Saksi siya sa mga pagpanglupig ug panaugdaog nga gihimo sa mga Amerikano – – ang pagpangilog sa mga kayutaang kabilin sa mga Lumad; ang pagpamugos ug malupigong pagpatrabaho sa mga katawhang Lumad dinha sa mga asyenda nga gipanag-iya sa mga Amerikano.
Salamat kang propesor Dr. Macario D. Tiu — Sa iyang makuti ug halawom nga pangusisa , nakaplagan niya ang mga bukog ug abo sa kasaysayan sa Davao. Iyang gisum-ok ang hilit nga mga suok diin ginalitok pa ug gina-asoy ang mga tinagoan ug hinikalimtang mga sugilanon sa katigulangan natong mga Lumad. Naugkat niya ang gilubong nga mga kamatuoran . Ug kini atong isaysay dinhi ning akong kolum sulod sa duha ka sunod-sunod nga gula ning basahong Davao Today.
Nasindolan sa iyang pangusisa ang mga istorya kabahin sa mga katikaran sa dayon nang pagka hitabo sa pagpatay kang Edward C. Bolton.
Basahon ta kining gamayng tipik sa kasulatan sa libro ni Dr. Macario D. Tiu nga giulohag Davao 1890-1910: Conquest and Resistance in the Garden of the Gods, [p.130-131]:
When the Americans came to Davao at the end of 1899, they were amazed at the fertility of the land; and immediately saw bright prospects for plantations. Hundreds of Americans soldiers or former soldiers came and made Davao the most Americanized town in the country, wanting to make it a “white man’s country”, including the entire Moro Province.”
The American settlers acquired vast tracts of land even before any public land law could be enacted. Native accounts indicate fraud, unfair exchange, threats or forcible relocation as the means by which the Americans obtained their land.
Sa laing parti sa libro [p.93]. . .
It is not coincidental that rumors of plots against the American planters began to circulate in early 1906. It is most likely that native unrest was already percolating by late 1905.
Sa panid 97 sa mao gihapong libro. . .
The first major defiant act involved a Manobo from Malita in November 1905.
The son of Datu Sulutan was charged with murder of another native and a warrant for his arrest was issued by Governor Bolton.. [W]hen Lt. Furlong of the Philippine Constabulary (PC) and a squad of soldiers went to Datu Sulutan’s Village, they were met on the beach by 10 Manobo warriors armed with their traditional spears and kampilans.
Ug sa panid 99, segun sa report sa usa ka W.S. Scott sa Agusto 1, 1906. . .
On April 25, Captain Williams, with a detachment of constabulary, undertook to arrest a Bilaan in the mountains near the Cotabato line. The outlaw party consisted of two men, five women, and two children. Immdiately upon learning the purpose of the constabulary, they ferociously attacked, and a hand-to-hand struggle ensued, the women and men fighting like demons. Two men and two women were killed.
These instances of defiance were signs of a brewing uprising that was taking shape in the Gulf area.
Ug sa Hunyo 6, 1906. . .si Governor Edward C. Bolton napatay kauban ang usa ka asyenderong Amerikano nga si Benjamin Christian. Si Datu Mangulayon ang miangkon sa pagpatay sa duruha.
Dihadiha dayon, gilunsad sa mga Amerikano ang usa ka huwes de kutsilyo batok sa mga Lumad sa Davao del Sur , ubay sa paggukod kang Datu Mangulayon. Apan pakyas sila sa pagdakop sa Datu. Ug matod pa , “the huwes de kutsilyo would only cease when Mangulayon was reported killed on 3 August 1906”.
Sa panid 237, ikatagbo ta kining mosunod nga mga linya. . .
[W]hen the Americans conducted the huwes de kutsilyo,they did not care whether it was human or pig they killed. Whatever they saw, they killed.
When they declared an area under huwes de kutsilyo. they would leave with no living thing behind, whether old or young, women or children. All those who were not able to flee were killed.
Around here, in the uplands of Santa Maria, they massacred (the natives). They did not spare anyone. Whether you were Kaulo, Blaan, Manobo, cat or dog. As long as they saw you, because that was their revenge for the death of Bolton.
Apan tinuod bang napatay si Mangulayon segun sa giluwatang opisyal nga pahayag sa mga otoridad nga Amerikano? Sa Chapter 3 sa libro ni Dr. Tiu [p.85-128] atong masubay ang mga tunob nga malagmit maoy giagian ni Datu Mangulayon sa iyang pag-ipsot sa likod sa mga paninguha sa mga Amerikano nga madakop ug mapatay siya. Ug kini akong ipadangat sa sunod nga isyu ning basahon.
Isip pasiuna nga pamahayag nga modan-ag sa hiktin nga dalan-dalan nga atong subayon pagtultol sa gidangatan kang Datu Mangylayon sukad niadtong makasaysayanong higayon nga iyang gihunusan sa kinabuhi ang Amerikanong gobernador sa Davao, mao kini ang masulti ni Dr. Macario D. Tiu:
“. . .Mangulayon was a hero, he was the greatest native of Davao. And so while he was still alive, and returned to Malalag area once in a while, everyone, friend or foe, kept silent. He must have awed those he chose to show himself to, being the only native who had killed the most powerful American enemy.
[To be continued]
Don J. Pagusara is a ative of Mindanao, a multi-awarded author and a Palanca-awardee.don pagusara, duterte, in the garden of the gods, kadayawan, kadayawan 2013, kadayawan davao city, mac tiu, mindanao bombings, mindanao history


c: text/html

text:
Kapitulo 63
Si Shiblon ug sa wala madugay si Helaman mao ang nagkupot sa sagrado nga mga talaan—Daghan nga mga Nephite mipanaw ngadto sa yuta sa amihanan nga bahin—Si Hagoth mitukod og mga barko, nga milawig sa kasadpan nga dagat—Si Moronihah mibuntog sa mga Lamanite sa panag-away. Mga 56–52 b.c.
1 Ug nahinabo nga sa pagsugod sa ikakatloan ug unom nga tuig sa pagmando sa mga maghuhukom ibabaw sa mga katawhan ni Nephi, nga si Shiblon mao ang nagkupot niadtong sagrado nga mga butang diin gihatag ngadto ni Helaman pinaagi ni Alma.
2 Ug siya usa ka makiangayon nga tawo, ug siya naglakaw nga matarung sa atubangan sa Dios; ug siya nagsunod sa pagbuhat og maayo sa kanunay, sa paghupot sa mga sugo sa Ginoo nga iyang Dios; ug mao usab ang iyang igsoon nga lalaki.
3 Ug nahinabo nga si Moroni namatay usab. Ug sa ingon natapos ang ikakatloan ug unom nga tuig sa pagmando sa mga maghuhukom.
4 Ug nahinabo nga diha sa ikakatloan ug pito nga tuig sa pagmando sa mga maghuhukom, dihay usa ka dako nga pundok sa mga tawo, gani sa gidaghanon nga lima ka libo ug upat ka gatus ka mga tawo, uban sa ilang mga asawa ug mga anak, mibiya gikan sa yuta sa Zarahemla ngadto sa yuta paingon sa amihanan nga bahin.
5 Ug nahinabo nga si Hagoth, siya nga hilabihan ka maukiton nga tawo, busa siya milakaw ug naghimo og hilabihan ka dako nga barko, didto dapit sa mga utlanan sa yuta sa Bountiful, sa may yuta sa Desolation, ug gipalawig kini ngadto sa dagat sa kasadpan, dapit sa pig-ot nga lawis nga paingon ngadto sa yuta sa amihanan nga bahin.
6 Ug tan-awa, dihay daghan nga mga Nephite nga misulod dinha ug milawig uban ang daghan nga mga tagana, ug usab daghan nga mga babaye ug mga bata; ug sila milawig paingon sa amihanan nga bahin. Ug sa ingon natapos ang ikakatloan ug pito nga tuig.
7 Ug diha sa ikakatloan ug walo nga tuig, kini nga tawo mihimo pa og lain nga mga barko. Ug ang unang barko usab nakabalik, ug daghan pa nga mga katawhan ang misulod niini; ug sila usab nagdala og daghan nga mga tagana, ug milawig pag-usab ngadto sa yuta sa amihanan nga bahin.
8 Ug nahinabo nga sila wala na igdungog. Ug kami nagtuo nga sila nalumos ngadto sa mga kahiladman sa dagat. Ug nahinabo nga usa pa ka barko ang milawig; ug asa siya paingon kami wala masayud.
9 Ug nahinabo nga niini nga tuig dihay daghan nga mga katawhan kinsa mipanaw ngadto sa yuta sa amihanan nga bahin. Ug sa ingon natapos ang ikakatloan ug walo nga tuig.
10 Ug nahinabo sa ikakatloan ug siyam nga tuig sa pagmando sa mga maghuhukom, si Shiblon namatay usab, ug si Corianton milawig paingon sa yuta sa amihanan nga bahin sa usa ka barko, aron sa pagdala ngadto og mga tagana sa mga katawhan kinsa nakalawig ngadto niana nga yuta.
11 Busa gikinahanglan alang kang Shiblon sa pagtugyan niadtong sagrado nga mga butang, sa dili pa siya mamatay, nganha sa anak nga lalaki ni Helaman, kinsa gitawag ug Helaman, nga gitawag sunod sa ngalan sa iyang amahan.
12 Karon tan-awa, kadtong tanan nga mga kinulit nga gikuptan ni Helaman gisulat ug gipadala diha sa mga katawhan sa tibuok yuta, gawas niadto nga mga bahin diin gisugo ni Alma nga kinahanglan dili ipadala.
13 Bisan pa niana, kini nga mga butang kinahanglan ampingan nga sagrado, ug ihatag sa usa ka kaliwatan ngadto sa lain; busa, niini nga tuig, sila gitugyan nganha kang Helaman, sa wala pa mamatay si Shiblon.
14 Ug nahinabo usab niini nga tuig nga dihay mga masupilon kinsa miadto ngadto sa mga Lamanite; ug sila gikutaw pag-usab sa kasuko batok sa mga Nephite.
15 Ug usab niini nga sama nga tuig sila milugsong uban ang daghan nga kasundalohan aron sa pakiggubat batok sa mga katawhan ni Moronihah, o batok sa kasundalohan ni Moronihah, nga diin sila napildi ug giabug pagbalik ngadto sa ilang kaugalingon nga mga yuta, nag-antus og dako nga kapildihan.
16 Ug sa ingon natapos ang ikakatloan ug siyam nga tuig sa pagmando sa mga maghuhukom ibabaw sa mga katawhan ni Nephi.
17 Ug sa ingon natapos ang asoy ni Alma, ug ni Helaman nga iyang anak nga lalaki, ug usab ni Shiblon, kinsa iyang anak nga lalaki.

robotstxt: allowed

filter: keep


text:
Si Winston Fernandez usa sa mga Sugbuanong trabahante sa Libya nga nakagawas na sa nagubot nga nasud. Apan di tungod sa paningkamot sa Department of Foreign Affairs (DFA) ug Overseas Workers Welfare Administration (OWWA). Kon dili tungod sa tabang sa ilang employer, ang SNC-Lavalin, nga nagbase sa Canada ug maoy nakadaog sa higanteng mga proyekto pagtukod sa tugpahanan, prisohan sa Libya ug Great Man Made River nga gipahimo ni Moammar Ghaddafi.
Apan si Winston, uban sa laing 20 ka Sugbuanon ug labing menos 200 ka Pinoy di pang kapauli sa Pilipinas. Salamat sa DFA ug OWWA. Kansang mga opisyal wa pa gyung kapakita nila bisan upat ka adlaw na silang natanggong sa Alexandria, Egypt. Ang dapit nga ilang gibakwetan paglingkawas sa kaguliyang sa Libya.
* * *
Dihang niulbo ang kaguliyang sa Libya, gipabakwet dayon sa SNC-Lavalin silang Winston ug kaubanan ngadto sa Benghazi, ang ikaduhang labing dakong dakbayan sa Libya nga nailog na sa mga demonstrador gikan sa diktadura ni Ghaddafi. Upat ka adlaw silang nagpuyo duol sa Benina International Airport nga ang SNC-Lavalin ra say nagtukod.
Hangtod nga nangabot ang buses nga gikontrata sa ilang employer niadtong Pebrero 21. 5,000 silang nagpaabot busa di masud sa lima ra ka buses. Maong gi-raffle sa kadagkoan sa kompaniya ang limitadong mga lingkoranan sa buses. Nasuwertehan si Winston kay nahulbotan niyang usa sa mga lingkoranan sa ikaupat nga bus.
* * *
Upat ka adlaw ang ilang biyahe paingon sa Alexandria, diin gipahimutang sila sa SNC-Lavalin sa mahalon kaayo nga Radission Blu Hotel. Wa silay reklamo sa pagkaon apan kuwang ang ilang tubig. labaw sa tanan, way naghikay sa ilang travel documents ug way seguro kanus-a sila makapauli dinhi.
Kay wa man gyuy nagpakita nga taga DFA ni OWWA, ang SNC-Lavalin nipasalig nga motabang pag-andam sa ilang visa ug mga tiket sa ayroplano. Apan hangtod sa among panagsulti ni Winston sa Skype gahapon sa hapon wa silay nadawat nga notisya gikan sa employer. Ni sa ilang placement agency.
* * *
Ang igsuon ni Winston nga si Josettes Fernandez hagbay rang nagpalaban sa lokal nga mga buhatan sa DFA ug OWWA. Abunda ang mga pasalig sa tabang nga iyang nadawat. Apan hangtod sa akong pagsuwat ini, wa pa gyuy nakatultol nilang Winston ug kaubanan.
Di lisod tultulon ang Alexandria, ang ikaduhang labing dakong dakbayan sa Egypt. Kon wa pang kataak sa Alexandria ang taga DFA ug OWWA, unsa na kaha sa mas suok nga mga dapit sa Egypt, Tunisia ug labi na gyud sa sud sa Libya? Kon wa pa maatiman ang gatosan ka mga Sugbuanon ug mga Pilipinhon kuyog ni Winston, unsa na kaha ang mas gagmayng pundok sa OFWs nga nagkatibuwaag sa Libya ug ubang kanasuran?
Email: leo_lastimosa@abs-cbn.com


text:
Sidlakang Samar
Ang Lalawigan sa Eastern Samar (o Lalawigan sa Sidlakang Samar) usa sa mga lalawigan sa pulo sa Samar. Borongan maoy ang kapital o ulohan sa lalawigan. Ang lalawigan nahimutangan sa sidlakang dapit sa pulo sa Samar. Sa amihanan sa lalawigan, makaplagan ang lalawigan sa Northern Samar ug sa kasadpan ang lalawigan sa Samar. Sa sidlakan sa lalawigan ang Dagat Pilipinhon ug ang Golpo sa Leyte sa habagatan.
Lalawigan sa Sidlakang Samar
2000 census—375,822 (ika-20 sa kinagamay)
Density—87 per km² (ika-13 sa kinagamay)
Mga Dakbayang Kina-urbanisado—0
Mga nahisakpang dakbayan—1
Mga lungsod—22
Mga Barangay—597
Mga distrito congresyonal—1
Mga sulod
Kataw'han[usba | edit source]
Binisayang Winaray ang lumad nga pinulongan sa Eastern Samar
Ekonomiya[usba | edit source]
Heyograpiya[usba | edit source]
Political[usba | edit source]
Ang Sidlakang Samar may usa ka dakbayan ug 22 ka mga lungsod.
Dakbayan[usba | edit source]
Mga Lungsod[usba | edit source]
Pisikal[usba | edit source]
Turismo[usba | edit source]
Kasaysayan[usba | edit source]
Kitaa Usab[usba | edit source]
Mga Sumpay sa Gawas[usba | edit source]
- Opisyal na Websayt sa Eastern Samar
- Panid sa Ahensyang Impormasyong Pilipinhon (Philippine Information Agency) mahitungod sa Eastern Samar
- Guiuan
- Eastern Samar


text:
Ang suertres ang uso nga dula karon sa visayas ug mindanao. Basig asa ka mo adto puro number sa suertres ang gihisgutan sa mga tawo. Ang pag analyst sa number maoy siging gihuna-huna. Siging ga lantaw sa cellphone kong naa bay ni text ug number. Magabii siging nanimati ug radio kay mag hulat sa number nga gihatag sa announcer. Hasta nang makita nga number o gisulti sa TV gi apil pud. Ma bata, tigulang o batan-on kabalo na anang suertres. Pero OK lang pud kay mao may kalingawan nila, mawala man ilang problema nga dagko kay ilang problemahon ang pag analyst sa number nga mo gawas sa MidDay Draw and evening draw. Mapalayo pud sila sa drugs kay dili naman na maoy huna-hunaon nila ang number naman. Dili man pud ni maka pobre kay pwede man ka mo taya ug piso-piso lang. Kong makadaug dako kaayo ug ngisi abot sa dalunggan.
Sa tanang mga taga Visayas ug Mindanao nga naay number sa suertres nga ilang ika share pwede ninyo gibutang diri..
Rules diri: Kong naay mag away ug mag binuang akong gi delete ang inyong post. report abuse: forvisminusers@gmail.com


text:
Tag Archives: lakip
ICPO, hugton ang pagbantay sa matawo nga lugar
Gilayon ginmandu-an ni Iloilo City Police Office Director, Sr. Supt. Ruperto Floro ang tanan nga Hepe sang pulis lakip ang mga Intelligence Personnel nga hugton ang pagbantay sa mga matawo nga lugar. Suno kay Chief Inspector Gilbert Gorero, Public Information Officer sang ICPO, ini kasunod sang nagluntad nga pagpamomba sa Cagayan kag Cotabato nga nagpatay sa madamo nga tawo. Sang Lunes nga adlaw, ginpatawag man ni
Gun ban violators sa WV, nagsaka na sa 210
Naglab-ot na sa 210 ang taglapas sang election gun ban sa Western Visayas suno sa Police Regional Office 6. Kalabanan sa mga nagkaladakpan ang na-intercept sa check points nga ginapatigayon sang mga kapulisan umpisa sang nagsugod ang gunban sang Enero 13 sa sini nga tuig. Lakip sa mga nakumpiskar amo ang 119 ka mga armas luthang nga wala sang lisensya, 87 ka mga patalom, lima ka explosives kag apat ka gun replica.
ISLA SANG PANAY, GINTAY-OG SANG MAGNITUDE 4.9 NGA LINOG.
GINTAY-OG SANG MAGNITUDE 4.9 NGA LINOG ANG ISLA SANG PANAY PASADO ALA UNA KAINA SANG KAAGAHON.// SUNO KAY ELMER RELOTA SANG PHIVOLCS ANTIQUE, NAGLUNTAD ANG LINOG ALA 1:53 KAINA SANG KAAGAHON KON SA DIIN NAKIT-AN ANG SENTRO SINI ANUM KA KILOMETROS SA NAAMINHAN SANG VALDERRAMA ANTIQUE KAG MAY KADALUMON NGA 11 KILOMETROS.// SUNO PA KAY RELOTA NGA TECTONIC IN ORIGIN ANG NASAMBIT NGA LINOG TUGA SANG PAGHULAG S
TAXI DRIVER NGA NALAMITA SA HOLD-UP SA MOLO, PASAKAAN KASO.
pasakaan sang kaso nga robbery hold-up si william cordova, 44-anyos, sang barangay mansaya, la paz, iloilo city kag taxi driver sang solomon transport services. ginpahayag ni city police director marietto valerio nga positibo nga gintudlo sang mga testigo nga ang taxi nga ginamaneho ni cordova amo ang ginsakyan sang duha ka suspek nga nagholdap sa steel gold builders and construction supply. ginsiling sin
SECURITY PLAN PARA SA PIYESTA MINATAY, PLANTSADO NA.
plantsado na ang security plan sang police regional office 6 para sa palaabuton sang pagsaulog sang piyesta minatay.// suno kay pro-6 regional director chief supt. agrimero cruz jr nga subong pa lamang, nahuman na ang plano sang pnp para sa paghatag sang nagakaigo nga seguridad sa mga pumuluyo nga magabisita sa ila mga minatay sa maabot nga nobyembre 1 kag 2.// magluwas sa mga patyo, hugot man nga pagaban
PROVINCIAL COMMUNITY AFFAIRS OFFICE HEAD, NAGREKLAMO NGA GIN-IHIAN ANG IYA TULULUGAN.
nagreklamo kay governor arthur defensor si community affairs officer iv marilou sumbing matapos ginhi-an ang iya couch ukon tululogan sa sulod sang iya opisina sa community affairs office.// base sa report-complaint ni sumbing, oktubre 21, 2012 ukon sang domingo, natalupangdan sini sang ini ang nagsulod sa iya opisina nga mapangsot kag iya nakita nga basa ang iya hiligda-an lakip ang habol nga nagat


text:
DAVAO DEL NORTE - Gipatay human gilugos ang usa ka batan-ong babaye nga napalgan sa mga molupyo sa Barangay Madaum, Tagum City niadtong Lunes sa hapon.
Sumala ni Police Supt. Epe Rillo, hepe sa Tagum City Police Station nga alas 7:00 sa buntag nakaplagan na lamang nga way kinabuhi ang wala mailhing babaye nga gidudahang gilabay lamang sa kasaginga nga bahin sa Hijo Resources Corporation (HRC).
Matud sa mga residente nga ang biktima nagpangedaron sa 20 ngadto 25-anyos, nagsuot og short pants, ug t-shirt.
Base sa obserbasyon sa otoridad, gituyo ang pagpatay sa wa mailhing babaye gumikan kay nagbaton og mga samad ug bun-og sa nagkadaiyang parte sa kalawasan.
Kagahapon, subay usab sa impormasyon nga gipadala sa mga residente posibleng gilugos ang biktima gumikan wala na nahitsura ang iyang biste.
"Among nakita nga gilugos gyud ang biktima kay klaro man sa iyang gisuot nga mura siya og gi-rape," suma nila.
Girekomenda gihapon sa kapulisan ngadto sa mga sakop sa Scene of Crime Operatives (SOCO) nga mahiling ang patay nga lawas sa biktima aron sayron ang hinungdan sa iyang kamatayon.
Hinuon, gihimo na ang tanang paningkamot sa kapulisan aron masulbad ang maong krimen.


text:
Hauts-de-Seine
Ang Hauts-de-Seine usa sa mga departamento sa Pransiya. Bisan kon gamay lamang ang departamento, labihan kadaghang nanimuyo niini. Dinhi usab makita ang La Défense uban ang iyang Grande Arche.
Heyograpiya[usba | edit source]
Ang Hauts-de-Seine ug ang duha ka laing gagmayng mga departamento (Seine-Saint-Denis ug Val-de-Marne) nailhang petite couronne ("inner ring"),
Pagdumala[usba | edit source]
Ang Hauts-de-Seine gitibuok sa tulo ka mga arrondissement ug 36 ka mga komyun:
Kasaysayan[usba | edit source]
Ang departamento gimugna niadtong 1968, gikan sa mga bahin sa kanhi departamento sa Seine ug Seine-et-Oise.
Sa dekada 90 ug sayong bahin sa unang dekada sa ika-20 nga siglo ang Hauts-de-Seine nabaniog tungod sa usa ka eskandalo sa korapsiyon nga naglakip sa kanhi ministro ug kanhi pamuno sa heneral nga konseho sa departamento nga si Charles Pasqua ug sa ubang mga miyembro sa iyang partido.
Ekonomiya[usba | edit source]
Ang Hauts-de-Seine ang labing dato sa mga departamento sa Pransiya.
Mga sumpay sa gawas[usba | edit source]
- (Prinanses)Balayan sa Conseil Général


text: 1Unya ang tanan namauli apan si Jesus miadto sa Bungtod sa mga Olibo. 2Sayo sa pagkabuntag mibalik siya sa Templo. Mialirong kaniya ang mga tawo ug milingkod siya ug nanudlo kanila. 3Ang mga magtutudlo sa Balaod ug ang mga Pariseo nagdalag usa ka babaye nga hisakpan nga nanapaw ug siya gipaatubang nila sa tanan. 4Miingon sila kang Jesus, "Magtutudlo, kining babayhana nasakpan nga nanapaw. 5Sa atong Balaod nagsugo si Moises nga ang magbuhat sa ingon kinahanglan batoon hangtod mamatay. Karon, unsa may imong ikasulti?" 6Gisulti nila kini aron pagbitik kaniya ug sa ingon ikasumbong nila siya. Apan mitikubo si Jesus ug misulat sa yuta ginamit ang iyang tudlo. 7Ug samtang nagbarog sila didto nga nangutana, mituyhad si Jesus ug miingon kanila, "Bisag kinsa kaninyo nga wala makasala maoy paunaha pagbato kaniya." 8Unya misulat siya pag-usab sa yuta. 9Sa pagkadungog nila sa gisulti ni Jesus, nag-iyahay silag pamahawa ug nag-una ang mga tigulang. Nahibilin si Jesus ug ang babaye nga nagbarog gihapon didto. 10Si Jesus mituyhad ug miingon kaniya, "Hain na man sila? Wala bay nagpabilin aron pagsilot kanimo?" 11"Wala, sir," siya mitubag. Si Jesus miingon kaniya, "Kon mao kana, bisan ako dili usab mosilot kanimo. Lakaw ug ayaw na pagpakasala."] 12Unya si Jesus miingon na usab sa mga Pariseo, "Ako mao ang kahayag sa kalibotan. Ang mosunod kanako dili na gayod maglakaw diha sa kangitngit kondili makabaton hinuon sa kahayag sa kinabuhi." 13Ang mga Pariseo miingon kaniya, "Nagsaksi ka bahin sa imo ra pud nga kaugalingon ug ang imong gisulti dili madawat." 14Si Jesus mitubag, "Bisan tuod nagsaksi ako bahin sa akong kaugalingon, ang akong gisulti tinuod kay nasayod man ako diin ako gikan ug asa ako padulong. Apan kamo wala masayod diin ako gikan ug asa ako paingon. 15Kamo naghukom sa tawhanong paagi apan ako wala maghukom kang bisan kinsa. 16Apan kon maghukom ako, husto gayod ang akong hukom kay dili man ako rang usa ang maghukom kondili ako ug ang akong Amahan nga nagpadala kanako. 17Nahisulat sa inyong Balaod nga kon duha ka saksi magkauyon, tinuod ang ilang gisulti. 18Ako nagsaksi bahin sa akong kaugalingon ug ang akong Amahan nga nagpadala kanako nagsaksi usab bahin kanako." 19Busa nangutana sila, "Hain man diay ang imong Amahan?" Si Jesus mitubag, "Wala kamo makaila kanako ug sa akong Amahan. Kon nakaila pa kamo kanako, makaila usab unta kamo sa akong Amahan." 20Gisulti ni Jesus kining tanan samtang nagtudlo siya sulod sa Templo, didto sa lawak nga gibutangan sa mga sudlanan sa halad. Ug walay midakop kaniya kay wala pa man moabot ang iyang takna. 21Unya miingon usab si Jesus kanila, "Molakaw ako ug mangita kamo kanako apan mangamatay kamo diha sa inyong mga sala. Dili kamo makaadto sa akong adtoan." 22Busa ang kadagkoan sa mga Judio nag-ingnanay, "Maghikog ba kaha kini siya nga nag-ingon man nga dili kita makaadto sa iyang adtoan?" 23Si Jesus mitubag, "Kamo taga dinhi sa yuta apan ako gikan sa langit. Kamo taga dinhi sa kalibotan apan ako dili taga dinhi. 24Gisultihan ko kamo nga mangamatay kamo diha sa inyong mga sala ug mahitabo gayod kini kon dili kamo motuo nga ‘Ako mao.’" 25Sila nangutana kaniya, "Kinsa ka ba diay?" Si Jesus mitubag, "Ang gitug-an ko na kaninyo sukad pa sa sinugdan. 26Daghan akog ikasulti ug ikahukom batok kaninyo. Apan matuod ang gisulti sa nagpadala kanako ug ang ako lamang nadungog gikan kaniya maoy isulti ko sa kalibotan." 27Wala sila makasabot nga nagsulti siya kanila mahitungod sa Amahan. 28Busa miingon si Jesus kanila, "Kon inyo nang iisa ang Anak sa Tawo, mahibaloan ninyo nga ‘Ako mao’ ug unya masayran ninyo nga wala ako magbuhat sa kaugalingon kong pagbuot kondili nagsulti lamang ako sa gitudlo kanako sa Amahan. 29Ug siya nga nagpadala kanako nag-uban kanako. Wala ako niya pasagdi nga mag-inusara kay nagbuhat man ako kanunay sa makapahimuot kaniya." 30Daghan ang mituo kang Jesus human niya isulti kining mga butanga. 31Busa miingon si Jesus sa mga nanuo kaniya, "Kon tumanon ninyo ang akong pagtulon-an, tinuod gayod nga kamo akong mga tinun-an. 32Mahibalo kamo sa kamatuoran ug ang kamatuoran maghatag kaninyog kagawasan." 33Sila mitubag, "Mga kaliwat kami ni Abraham ug wala pa gayod kami maulipon ni bisan kinsa. Busa unsa may buot mong ipasabot sa imong pag-ingon nga kami makabaton ug kagawasan?" 34Si Jesus miingon kanila, "Sultihan ko kamo: ulipon sa sala ang tanan nga makasala. 35Ang ulipon dili kanunay sakop sa panimalay apan ang anak kanunayng sakop sa panimalay. 36Kon ang Anak maghatag kaninyog kagawasan, mahimo gayod kamo nga mga tawo nga gawasnon. 37Nasayod ako nga mga kaliwat kamo ni Abraham. Apan nagtinguha kamo sa pagpatay kanako kay dili man kamo modawat sa akong pagtulon-an. 38Nagsulti ako sa gipadayag kanako sa akong Amahan apan nagbuhat kamo sa gisulti kaninyo sa inyong amahan." 39Sila mitubag kaniya, "Si Abraham ang among amahan." Apan si Jesus mitubag, "Kon tinuod pa nga mga anak kamo ni Abraham, buhaton unta ninyo ang iyang gibuhat. 40Ang gibuhat ko lamang mao ang pagsulti kaninyo sa kamatuoran nga akong nadungog gikan sa Dios, apan nagtinguha kamo sa pagpatay kanako. Wala magbuhat ug sama niini si Abraham! 41Nagbuhat kamo sa gibuhat sa inyong amahan." Sila mitubag, "Dili kami mga anak sa gawas. Usa ray among Amahan, ang Dios." 42Si Jesus mitubag kanila, "Kon ang Dios mao pa ang inyong amahan, inyo unta akong higugmaon kay gikan man ako sa Dios ug karon ako ania dinhi. Wala ako moanhi sa kaugalingon kong pagbuot kondili gipadala niya ako. 43Nganong dili man kamo makasabot sa akong gisulti? Ang hinungdan niini mao nga dili kamo buot modawat sa akong mensahe. 44Mga anak kamo sa inyong amahan nga mao ang Yawa, ug buot kamo mosunod sa mga tinguha sa inyong amahan. Mamumuno siya sukad pa sa sinugdan. Wala gayod siya modapig sa kamatuoran kay wala man kaniya ang kamatuoran. Kon mamakak siya, natural lamang kana kaniya, kay bakakon man siya ug amahan sa tanang bakak. 45Dili kamo motuo kanako kay nagsulti man ako sa kamatuoran. 46Kinsa ba kaninyo ang makapamatuod nga nakasala ako? Kay nagsulti man ako sa kamatuoran, nganong dili man kamo motuo kanako? 47Ang iya sa Dios mamati sa mga pulong sa Dios. Apan kay dili man kamo iya sa Dios, dili kamo mamati." 48Ang mga Judio mitubag kang Jesus, "Dili ba husto ang among pag-ingon nga ikaw usa ka Samaryanhon ug giyawaan?" 49Si Jesus mitubag, "Wala ako yawai! Gipasidunggan ko hinuon ang akong Amahan apan gipakaulawan ako ninyo. 50Wala ako magtinguha ug dungog alang sa akong kaugalingon. Apan may nagtinguha niini alang kanako ug siya ang maghukom. 51Sultihan ko kamo: ang magtuman sa akong gisulti dili gayod mamatay." 52Ang mga Judio miingon kaniya, "Karon natino na gayod namo nga giyawaan ka! Si Abraham ug ang mga propeta nangamatay apan nag-ingon ka, ‘Ang magtuman sa akong gisulti dili gayod mamatay.’ 53Ayaw kamig ingna nga labaw ka pa kang Abraham? Namatay siya ingon man ang mga propeta! Si kinsa ka ba sa imong paghunahuna?" 54Si Jesus mitubag, "Kon pasidunggan ko ang akong kaugalingon, walay bili ang akong dungog. Ang nagpasidungog kanako mao ang akong Amahan nga inyong giingon nga inyong Dios. 55Wala gayod kamo makaila kaniya apan ako nakaila kaniya. Kon moingon ako nga wala ako makaila kaniya, mahimo akong bakakon sama kaninyo. Apan nakaila ako kaniya ug nagtuman sa iyang sugo. 56Ang inyong amahan nga si Abraham nalipay nga makakita siya sa adlaw sa akong pag-anhi. Nakita niya kini ug nalipay siya." 57Ang mga tawo miingon kaniya, "Wala pa gani kay 50 ka tuig unya nakita mo na si Abraham?" 58Si Jesus mitubag, "Sultihan ko kamo: wala pa gani matawo si Abraham, ‘Ako mao na.’" 59Ug namunit silag mga bato aron ilang batoon si Jesus apan mitago siya ug mibiya sa Templo.


text: 1Usa ka higayon niana linibo ka mga tawo ang nagpunsisok kaniya ug tungod niini nagtinumbanay na sila. Miingon si Jesus pag-una sa iyang mga tinun-an, "Pagbantay kamo sa igpapatubo sa pan sa mga Pariseo nga mao ang pagpakaaron-ingnon. 2Bisan unsay gitabonan madayag ug ang tanang tinagoan mabutyag. 3Busa bisan unsay inyong gisulti didto sa ngitngit madungog diha sa hayag ug bisan unsay inyong gihunghong didto sa tinakpan nga lawak, isinggit didto sa mga atop sa kabalayan. 4"Sultihan ko kamo, mga higala: ayaw kamo kahadlok kanila nga makapatay sa lawas apan wala nay laing mahimo. 5Tug-anan ko kamo kinsa ang angay ninyong kahadlokan: kahadloki ang Dios nga human mopatay, may gahom sa pagtambog kang bisan kinsa ngadto sa impirno. Oo, kahadloki gayod ninyo siya! 6Dili ba ang lima ka gagmayng langgam ibaligya man lang ug duha ka dako? Apan walay usa kanila nga malimtan sa Dios. 7Bisan gani ang tanang buhok sa inyong ulo giihap niya. Busa ayaw kamo kahadlok; labaw pa kaayo kamog bili kay sa daghang gagmayng langgam! 8"Sultihan ko kamo nga bisan kinsay magsugid atubangan sa katawhan nga siya akoa, mao usab kini ang buhaton ngadto kaniya sa Anak sa Tawo atubangan sa mga anghel sa Dios. 9Apan bisan kinsay maglimod atubangan sa katawhan nga siya akoa, ilimod usab siya sa Anak sa Tawo atubangan sa mga anghel sa Dios. 10"Bisan kinsay magsultig daotan batok sa Anak sa Tawo pasayloon. Apan ang magsultig daotan batok sa Espiritu Santo dili gayod pasayloon. 11"Kon ikiha kamo nila didto sa mga sinagoga o atubangan sa mga gobernador o mga pangulo, ayaw kamo kaguol kon unsaon ninyo pagpangatarungan o unsay inyong isulti. 12Kay inig-abot nianang panahona tudloan kamo sa Espiritu Santo unsay angay ninyong isulti." 13Unya may usa ka tawo didto sa pundok nga miingon kaniya, "Magtutudlo, sultihi ang akong igsoon nga bahinan ako niya sa katigayonan nga gibilin kanamo sa among amahan." 14Si Jesus mitubag kaniya, "Kinsa may naghatag kanakog katungod sa paghusay o pagbahin sa katigayonan tali kaninyong duha?" 15Ug mipadayon siya pagsulti kanilang tanan, "Pagbantay kamo ug likayi ninyo ang bisan unsang kahakog kay ang tinuod nga kinabuhi sa tawo wala diha sa mga butang nga iyang gihuptan bisan unsa pa siya kadato." 16Unya misugilon si Jesus kanila niining sambingaya: "Dihay usa ka dato nga may yuta nga maayog abot. 17Namalandong siya, ‘Wala na akoy kabutangan sa tanan kong abot. Unsa may angay kong buhaton? 18Ah, kini mao ang akong buhaton,’ miingon siya sa iyang kaugalingon; ‘gub-on ko ang akong kamalig ug magtukod ako ug mas dako diin akong tigumon unya ang abot ug ang uban kong mga kabtangan. 19Unya moingon ako sa akong kaugalingon: Pagkabulahan nimo! Anaa na kanimo ang tanang mga butang nga imong gikinahanglan alang sa daghang katuigan. Pagpahayahay na lang, kaon, inom ug paglipay!’ 20Apan ang Dios miingon kaniya, ‘Oy, buang! Niini gayong gabhiona mamatay ka, unya kinsa na may makapanag-iya nianang tanang butang nga imong gitigom alang sa imong kaugalingon?’" 21Ug mitapos si Jesus pag-ingon, "Mao kini ang mahitabo kanila nga magtigom ug mga bahandi alang sa ilang kaugalingon apan dili dato sa atubangan sa Dios." 22Unya miingon si Jesus sa iyang mga tinun-an, "Mao kini ang hinungdan nga nag-ingon ako kaninyo: Ayaw kamo kabalaka sa pagkaon nga inyong gikinahanglan aron kamo mabuhi o mahitungod sa sapot nga inyong gikinahanglan alang sa inyong lawas. 23Kay ang kinabuhi mas mahinungdanon pa kaayo kay sa pagkaon ug ang lawas mas mahinungdanon pa kaayo kay sa sapot. 24Tan-awa ang mga uwak: wala sila magpugas ni mag-ani. Wala silay tigomanan o kamalig apan ang Dios nagpakaon kanila! Labaw pa kamo kaayog bili kay sa mga langgam! 25Kinsa ba kaninyo ang makadugang sa gitas-on sa iyang kinabuhi pinaagi sa pagkabalaka mahitungod niini? 26Kon dili kamo makadumala bisan niining gamayng butang, nganong mabalaka man kamo sa ubang mga butang? 27Tan-awa giunsa pagtubo sa mga ihalas nga kabulakan: wala sila magbudlay o maghabol alang sa ilang kaugalingon. Apan sultihan ko kamo nga bisan si Solomon nga dato na kaayo walay sapot nga ingon katahom sa usa niining mga bulaka. 28Kon gibistihan sa Dios ang mga sagbot nga karong adlawa ania pa apan ugma wala na kay isugnod man sa hudno, unsa pa kaha kamo? Pagkadiyutay sa inyong pagsalig! 29"Busa ayaw kamo kabalaka sa inyong pagpangitag kan-on ug imnon. 30(Kay ang mga tawo nga wala magtuo sa Dios kanunayng nangita niining tanan.) Nasayod ang inyong Amahan nga nagkinahanglan kamo niining mga butanga. 31Unaha hinuon pagpahari ang Dios diha sa inyong kinabuhi ug magsangkap siya kaninyo niining mga butanga. 32"Ayaw kahadlok, gamayng panon! Kay ang inyong Amahan nahimuot sa paghatag kaninyo sa Gingharian. 33Ibaligya ang tanan ninyong katigayonan ug ihatag ang halin ngadto sa mga kabos. Pagsangkap kamog mga puntil nga dili madunot ug tigoma ang inyong mga bahandi didto sa langit. Didto dili gayod kini mokunhod kay walay kawatan nga makahilabot niini o anay nga makakutkot. 34Kay hain gani ang inyong bahandi atua usab didto ang inyong kasingkasing. 35"Pag-andam kamo sa bisan unsay modangat. Baksig hugot ang inyong mga bisti ug dagkoti ang inyong mga suga 36sama sa mga sulugoon nga naghulat sa pagbalik sa ilang agalon gikan sa kombira sa kasal. Sa dihang moabot ug manuktok ang agalon, ablihan dayon sa mga sulugoon ang pultahan. 37Bulahan kadtong mga sulugoon nga makaplagan sa ilang agalon nga nagtukaw ug nag-andam! Sultihan ko kamo nga magbakos siya, palingkoron niya sila sa kan-anan ug silbihan. 38Ug bulahan sila kon makaplagan niya nga andam bisan kon moabot siya sa tungang gabii o kaadlawon na! 39Ug timan-i kini: kon nahibalo pa ang tagbalay kanus-a moabot ang kawatan, dili gayod siya motugot nga lungkabon sa kawatan ang iyang balay. 40Busa kamo usab kinahanglan mangandam kay ang Anak sa Tawo moabot sa oras nga wala ninyo paabota." 41Unya miingon si Pedro, "Ginoo, nagsugilon ka ba niining sambingaya alang kanamo lamang o gitumong mo ba kini sa tanan?" 42Ang Ginoo mitubag, "Kinsa ba diay ang buotan ug maalamon nga sulugoon nga maoy tugyanan sa iyang agalon pagdumala sa panimalay ug paghatag sa ubang mga sulugoon sa ilang bahin sa pagkaon sa husto nga panahon? 43Bulahan kadtong sulugoon nga makaplagan sa iyang agalon nga nagtuman niini sa paghiuli niya. 44Sultihan ko kamo: ang agalon maghimo niadtong maong sulugoon nga tinugyanan sa tanan niyang katigayonan. 45Apan kon kadtong maong sulugoon moingon sa iyang kaugalingon, ‘Dugay pa moabot ang akong agalon’ ug unya mosugod siya pagpamunal sa kauban niyang mga sulugoon nga lalaki ug babaye ug magpalabig kaon ug inom ug maghuboghubog, 46ug unya mahibalik ang agalon usa niana ka adlaw nga wala paabota sa sulugoon ug sa panahon nga wala niya hibaloi, tagudtaguron siya sa iyang agalon ug pahiagomon sa gidangatan sa ubang tampalasan nga sulugoon. 47"Ang sulugoon nga nasayod unsa ang buot ipabuhat kaniya sa iyang agalon apan dili mag-andam ug dili magtuman sa ipabuhat, latoson sa makadaghan. 48Apan ang sulugoon nga wala masayod unsa ang gusto sa iyang agalon unya makabuhat ug butang nga tungod niini angay siyang latoson, silotan sa diyutay nga latos. Ang tawo nga gihatagag daghan, paninglag daghan. Apan ang gihatagag daghan pa gayod, paninglan usab ug mas daghan pa. 49"Mianhi ako aron sa pagpadilaab sa kalibotan ug pagkaayo unta kon kini misilaob na! 50Dunay bunyag nga ako pang dawaton ug dili ako mahimutang hangtod matuman kini. 51Naghunahuna ba kamo nga mianhi ako aron pagdalag pakigdait dinhi sa kalibotan? Tug-anan ko kamo: dili pakigdait ang akong gidala kondili pagkabahinbahin! 52Sukad karon ang usa ka panimalay nga may lima ka sakop mabahin, tulo batok sa duha ug duha batok sa tulo. 53Ang amahan makigbatok sa iyang mga anak nga lalaki ug ang mga anak nga lalaki makigbatok sa ilang amahan. Ang inahan makigbatok sa iyang mga anak nga babaye ug ang mga anak nga babaye makigbatok sa ilang inahan. Ang ugangang babaye makigbatok sa iyang mga binalaye ug ang mga binalaye makigbatok sa ilang ugangang babaye." 54Miingon usab si Jesus sa mga tawo, "Inigkakita ninyo ug dag-om nga naggikan sa kasadpan, moingon dayon kamo, ‘Moulan dili madugay,’ ug moulan gayod. 55Ug sa pagkamatngon ninyo sa hangin nga naghuros gikan sa habagatan moingon kamo, ‘Moinit karon,’ ug moinit gayod. 56Mga tigpakaaron-ingnon! Makamao kamong mosabot sa kahulogan sa dagway sa yuta ug sa langit apan nganong dili man kamo makasabot sa kahulogan niining panahona? 57"Ug nganong dili man kamo mismo makahukom unsay angay buhaton? 58Kon may mokiha kanimo, paningkamot sa pagpakig-uli kaniya samtang anaa pa kamo sa dalan aron dili ka niya dad-on ngadto sa maghuhukom ug itugyan ka niya ngadto sa polis ug ibalhog ka niya ngadto sa bilanggoan. 59Timan-i kini: dili ka gayod buhian hangtod kabayran mo ang kataposang usa ka dako sa imong multa."


text:
INSEE
Ang INSEE (Prinanses: Institut National de la Statistique et des Études Économiques) mao ang nasodnong institusyon alang sa estadistika ug pagtuon sa ekonomiya sa Pransiya. Kini ang gisangonan sa pagkolekta ug pagpatik og impormasyon kabahin sa ekonomiya sa Pransiya ug sa katilingbang Pranses, lakip ang paghimo sa nasodnong sensu. Kini nahimutang sa Paris.
Katuyoan[usba | edit source]
Ang INSEE ang responsable sa produksiyon ug analisis sa opisyal nga mga estadistika sa Pransiya. Ang labing nailhang mga katuyoan sa maong ahensiya mao kining mosunod:
- Pag-organisa ug pagpatik sa sensu
- Paghimo og lain-laing mga indeksi nga giila sa labing taas nga kalidad sa pagkahimo, lakip ang indeksi sa presyo sa mga palaliton (usa ka paagi sa pag-ila sa implasyon) -- kining maong indeksi gigamit sa pagdeterminar sa abangan ug sa mga gasto kalabot sa konstruksiyon
- Ang INSEE usab ang giilang "sanga" sa Eurostat (ang Eurostat walay direktang mga ahensiya sa mga miyembrong nasod, hinuon kini nagsalig sa mga lokal nga organisasyon). Giila usab ang INSEE nga representante sa Pransiya sa mga internasyonal nga pangutana kabahin sa estadistika.
Organisasyon[usba | edit source]
Ang INSEE responsibilidad sa MINEFI, ang ministro sa panapi sa Pransiya (Prinanses: Ministère de l'Économie, des Finances et de l'Industrie). Ang kasamtangan niining direktor mao si Jean-Michel Charpin.
Mga kod ug numerong INSEE[usba | edit source]
Ang INSEE naghatag og mga numerikal nga indeks sa lain-laing entidad sa Pransiya:
- Ang mga kod INSEE (nailhan usab isip COG) gihatag ngadto sa lain-laing yunit administratibo, labing popular ang mga komyun. Ang mga kod INSEE wala mosigo sa kodigo postal (zip code). Ang kompletong kod may 8 ka numero ug 3 ka blanko sa sulod, apan may mas popular nga may 5 ka numero ug walay blanko sa sulod:
- 2 ka numero alang sa departamento ug 3 ka numero alang sa komyun alang sa 96 ka mga departamento sa Metropolitan nga Pransiya
- 3 ka numero alang sa departamento (usahay collectivity) ug 2 ka numero alang sa mga dapit sa Pransiya gawas sa Metropolitan
- Ang mga numerong INSEE (15 ka numero) nga gigamit isip nasodnong numero sa pag-ila sa mga tawo. Ang pormat ingon niini: syymmlllllooo kk, diin
- ang s 1 kon lalaki, 2 kon babaye
- ang yy mao ang kataposang duha ka numero sa tuig sa pagkatawo
- ang mm mao ang buwan sa pagkatawo
- ang lllll mao ang COG sa natawhan
- ang ooo mao ang pasunod sa mga tawo nga natawo sa samang dapit sa samang tuig ug samang buwan
- ang kkk usa ka "control key" nga may biling 97 - (ubang numero modulo 97).
May mga eksepsiyon sa pipila ka tawo.[1]
- Ang mga kod SIREN gihatag ngadto sa mga negosyo ug mga de-negosyong pundok; ug SIRET alang sa ilang mga establisemento ug pasilidad. (Alang sa dugang impormasyon tan-awa ang SIRENE database.)


text: 1Karon ang hari nga si David tigulang na ug hataas na ang panuigon; ug siya gitabonan nila sa mga panapton, apan siya walay kainit. 2Busa ang iyang mga ulipon miingon kaniya: Ipapangita alang sa akong ginoong hari ang usa ka batan-ong ulay: ug patindoga siya sa atubangan sa hari ug ipaamoma siya: ug pahigdaa siya sa imong kilid, aron ang akong ginoong hari makakuha ug kainit. 3Busa sila nangita ug usa ka maanyag nga dalaga sa tibook mga utlanan sa Israel ug nakakaplag kang Abisag, ang Sunamitanhon, ug gidala siya ngadto sa hari. 4Ug ang dalaga maanyag kaayo; ug iyang giamoma ang hari, ug gialimahan siya; apan ang hari wala moila kaniya. 5Unya si Adonia ang anak nga lalake ni Haggith nagapahataas sa iyang kaugalingon, nga nagaingon: Ako magahari: ug nangandam siya ug mga carro ug mga mangangabayo, ug kalim-an ka tawo nga magadalagan pag-una kaniya. 6Ug ang iyang amahan wala magpahigawad kaniya sa bisan unsang panahon sa pagsulti nga nagaingon: Nganong gibuhat mo ang ingon niana? ug siya usab usa ka tawo nga maayo kaayo ug dagway; ug siya natawo sunod kang Absalom. 7Ug siya nakigsabut kang Joab ang anak nga lalake ni Sarvia, ug uban kang Abiathar, ang sacerdote: ug sila nga mingsunod kang Adonia mingtabang kaniya. 8Apan si Sadoc, ang sacerdote, ug si Benaia ang anak nga lalake ni Joiada, ug si Nathan, ang manalagna, ug si Semei, ug Reihi, ug ang gamhanang mga tawo nga sakup ni David wala manguban kang Adonia. 9Ug si Adonia miihaw ug mga carnero ug mga vaca ug mga pinatambok nga mga mananap tupad sa bato sa Zoheleth, nga anaa sa luyo sa Rogel; ug gitawag niya ang tanan niyang mga igsoon, ang mga anak nga lalake sa hari, ug ang tanang mga tawo sa Juda, ang mga ulipon sa hari. 10Apan si Nathan, ang manalagna, ug si Benaia, ug ang gamhanang mga tawo, ug si Salomon nga iyang igsoong lalake, wala niya tawga. 11Unya si Nathan namulong kang Bath-sheba ang inahan ni Salomon, nga nagaingon: Wala ba ikaw makadungog nga si Adonia ang anak nga lalake ni Haggith nagahari, ug si David nga atong ginoo wala mahibalo niana? 12Busa karon, umari ka, tugoti ako, nagahangyo ako kanimo, nga magahatag ug tambag kanimo aron maluwas mo ang imong kaugalingong kinabuhi ug ang kinabuhi sa imong anak nga si Salomon. 13Lumakaw ka ug umadto ka sa hari nga si David, ug ingna siya: Wala ba ikaw ginoo ko, oh hari, manumpa sa imong ulipon nga babaye, sa pag-ingon: Sa pagkamatuod si Salomon, ang imong anak nga lalake magahari sunod kanako, ug siya magalingkod sa akong trono? Ngano man lagi nga si Adonia maoy nagahari? 14Ania karon, samtang nga magasulti pa ikaw uban sa hari, ako usab moadto sunod kanimo, ug magapamatuod sa imong mga pulong. 15Ug si Bath-sheba misulod ngadto sa hari didto sa lawak: ug ang hari tigulang na kaayo; ug si Abisag ang Sunamitanhon nag-alagad sa hari. 16Ug si Bath-sheba miyukbo, ug naghatag katahuran sa hari. Ug ang hari miingon: Unsay tuyo mo? 17Ug siya miingon kaniya: Ginoo ko, ikaw nanumpa tungod kang Jehova nga imong Dios, ngadto sa imong ulipon nga babaye, nga nagaingon : Sa pagkamatuod si Salomon nga imong anak nga lalake magahari sunod kanako, ug siya magalingkod sa akong trono. 18Ug karon, tan-awa, si Adonia maoy nagahari; ug ikaw, akong ginoong hari, wala mahibalo niini. 19Ug siya nag-ihaw ug mga vaca ug mga pinatambok nga mga mananap ug mga carnero nga tinagdaghan, ug iyang gitawag ang tanang mga anak nga lalake sa hari ug si Abiathar, ang sacerdote, ug si Joab, ang capitan sa panon; apan si Salomon, ang imong ulipon, wala niya tawga. 20Ug ikaw, ginoo ko nga hari, ang mga mata sa tibook Israel anaa kanimo, nga sultihan mo sila kong kinsa ang molingkod sa trono sa akong ginoo nga hari sunod kaniya. 21Sa laing pagkaagi mahatabo, sa diha nga matulog na ang akong ginoong hari uban sa iyang mga amahan, nga ako ug ang akong anak nga si Salomon pagaisipon lamang nga mga sad-an. 22Ug, ania karon, samtang nagasulti pa siya sa hari, si Nathan ang manalagna, misulod. 23Ug ilang gisultihan ang hari, sa pag-ingon: Ania karon, si Nathan ang manalagna. Ug sa diha nga misulod siya sa atubangan sa hari, siya miyukbo sa atubangan sa hari ug ang iyang nawong pinatumong sa yuta. 24Ug si Nathan miingon: Ginoo ko, oh hari, namulong ba ikaw: Si Adonia magahari sunod kanako, ug siya molingkod sa akong trono? 25Kay milugsong siya niining adlawa, ug nakapangihaw ug mga vaca ug mga pinatambok nga mga mananap ug mga carnero sa tinagdaghan ug nagpatawag sa tanang mga anak nga lalake sa hari, ug sa mga capitan sa panon, ug kang Abiathar, ang sacerdote; ug, ania karon, sila nangaon ug nanginum sa atubangan niya, ug nanag-ingon: Mabuhi ang hari nga si Adonia! 26Apan ako, gani ako nga imong ulipon, ug si Sadoc ang sacerdote, ug si Benaia ang anak nga lalake ni Joiada, ug ang imong ulipon nga si Salomon wala niya tawga. 27Mao ba kini ang butang nga gibuhat sa akong ginoong hari, ug ikaw wala magpakita sa imong mga ulipon kong kinsa ang molingkod sa trono sa akong ginoong hari sunod kaniya? 28Unya ang hari nga si David mitubag ug miingon: Tawga ngari kanako si Bath-sheba. Ug siya miadto sa atubangan sa hari, ug mitindog sa atubangan sa hari. 29Ug ang hari nanumpa, ug miingon: Ingon nga si Jehova buhi, nga maoy nagluwas sa akong kalag gikan sa tanang kalisdanan. 30Sa pagkamatuod ingon nga ako nanumpa kanimo pinaagi kang Jehova, ang Dios sa Israel, nga nagaingon: Sa pagkatinuod si Salomon ang imong anak magahari sunod kanako, ug siya molingkod sa ibabaw sa akong trono ilis kanako; sa pagkamatuod gayud buhaton ko niining adlawa. 31Unya si Bath-sheba miyukbo uban ang iyang nawong ngadto sa yuta, ug naghatag katahuran sa hari, ug miingon: Hinaut unta nga ang akong ginoong hari nga si David mabuhi sa walay katapusan. 32Ug ang hari nga si David miingon: Tawga ngari kanako si Sadoc nga sacerdote, ug si Nathan nga manalagna, ug si Benaia ang anak nga lalake ni Joiada. Ug sila nangadto sa atubangan sa hari. 33Ug ang hari miingon kanila: Dad-a uban kaninyo ang mga ulipon sa inyong ginoo, ug pakabay-a si Salomon nga akong anak nga lalake sa akong kaugalingong mula, ug dad-a siya ngadto sa ubos sa Gihon: 34Ug padihogi siya didto kang Sadoc, ang sacerdote, ug kang Nathan, ang manalagna, sa pagkahari sa Israel; ug patunggon ninyo ang trompeta, ug umingon kamo : Mabuhi ang hari nga si Salomon. 35Unya sumaka kamo nunot kaniya, ug siya mosaka ug molingkod sa akong trono; kay siya mao ang mahimong hari nga ilis kanako, ug siya gitudlo ko sa pagka-principe sa Israel ug sa Juda. 36Ug si Benaia, ang anak nga lalake ni Joiada, mitubag sa hari, ug miingon, Amen: Si Jehova, ang Dios sa akong ginoo ang hari, moingon unta usab . 37Maingon nga si Jehova nag-uban sa akong ginoong hari, ingon man siya magauban unta kang Salomon, ug magabuhat unta sa iyang trono nga labing daku pa kay sa trono sa akong ginoong hari nga si David. 38Busa si Sadoc ang sacerdote, ug si Nathan, ang manalagna, ug si Benaia, anak nga lalake ni Joiada, ug ang Cerethnon, ug ang mga Pelethnon, nanlugsong, ug gipakabayo si Salomon sa mula ni David ug gidala siya ngadto sa Gihon. 39Ug si Sadoc ang sacerdote, mikuha sa sungay nga may lana didto sa Balong-Balong, ug gidihogan si Salomon. Ug ilang gipatunog ang trompeta; ug ang tibook katawohan ming-ingon: Mabuhi ang hari nga si Salomon. 40Ug ang tibook katawohan nanungas sunod kaniya, ug ang katawohan nanagpatingog sa mga tipano, ug nanagkalipay sa dakung kalipay, mao nga ang yuta daw nabuak sa ilang kagahub. 41Ug si Adonia ug ang tanang mga dinapit nga uban kaniya nakadungog niana sa tapus ang ilang pangaon. Ug sa diha nga nadungog ni Joab ang lanog sa trompeta, siya miingon: Ngano man nga ang kasaba sa ciudad maoy usa ka kasaba sa kagubot? 42Sa nagasulti pa siya, ania karon, si Jonathan ang anak nga lalake ni Abiathar ang sacerdote, miabut, ug si Adonia miingon: Sumulod ka; kay ikaw usa ka tawo nga may katakus, ug nagadala ug mga maayong balita. 43Ug si Jonathan mitubag ug miingon kang Adonia: Sa pagkamatuod ang atong ginoong hari nga si David naghimo kang Salomon nga hari. 44Ug ang hari nagpadala uban kaniya kang Sadoc ang sacerdote, ug kang Nathan ang manalagna, ug kang Benaia ang anak nga lalake ni Joiada, ug ang mga Cerethnon, ug ang mga Pelethnon, ug ilang gipakabayo siya sa mula sa hari; 45Ug si Sadoc ang sacerdote, ug si Nathan ang manalagna, nagdihog kaniya nga hari didto sa Gihon; ug ming-abut sila gikan didto nga nanagkalipay, sa pagkaagi nga ang ciudad milanog pag-usab. Kini mao ang kagahub nga imong nadungog. 46Ug si Salomon usab nagalingkod sa trono sa gingharian. 47Ug labut pa ang mga ulipon sa hari ming-adto aron sa pagbulahan sa atong ginoong hari nga si David, nga nagaingon: Ang imong Dios magahimo unta sa ngalan ni Salomon nga labing maayo kay sa imong ngalan, ug magahimo unta sa iyang trono nga labing daku kay sa imong trono: ug ang hari sa iyang kaugalingon miyukbo nga diha sa ibabaw sa higdaanan. 48Ug namulong usab sa ingon niini ang hari: Bulahan si Jehova, ang Dios sa Israel, nga naghatag ug usa nga molingkod sa akong trono niining adlawa, bisan ngani ang akong mga mata makakita niini. 49Ug ang tanang mga dinapit ni Adonia nangahadlok, ug nanindog, ug nanlakaw ang tagsatagsa ka tawo sa iyang dalan. 50Ug si Adonia nahadlok tungod kang Salomon, ug siya mitindog, ug milakaw ug mikupot sa mga sungay sa halaran. 51Ug gisugilon kang Salomon, nga nagaingon: Ania karon, si Adonia nahadlok sa hari nga si Salomon; kay, tan-awa, siya nangupot sa mga sungay sa halaran, nga nagaingon: Papanumpaa ang hari nga si Salomon kanako sa pag-una nga dili niya patyon ang iyang ulipon sa pinuti. 52Ug si Salomon miingon: Kong siya magapakita sa iyang kaugalingon nga usa ka tawong takus, walay usa ka lugas nga buhok nga mahulog sa yuta gikan kaniya; apan kong ang pagkadautan maoy makaplagan kaniya, mamatay siya. 53Busa nagpasugo si Salomon nga hari ug ilang gipakanaug siya gikan sa halaran. Ug siya miadto ug mihatag katahuran sa hari nga si Salomon; ug si Salomon miingon kaniya: Pumauli ka sa imong balay.


text:
Ferrara (lalawigan)
Ang Lalawigan sa Ferrara usa ka lalawigan sa rehiyon sa Emilia-Romagna sa Italya. Ang ulohan sa lalawigan ang dakbayan sa Ferrara.
Kini may langyab nga 2,632 ka km², mga duha ka sikatulo sa langyab sa Estado sa Rhode Island sa Estados Unidos, ug ang tibuok nga populasyon sa lalawigan mga 350,000 (2005). Naay 26 ka comuni (kon usa ra: comune) sa lalawigan [1]. Sa Mayo 30, 2005, ang mga dakong comuni sa katawhan maoy ang:
Mga sumpay sa gawas[usba | edit source]
- (Initalyano) Opisyal nga websayt sa Lalawigan sa Ferrara


text:
ABI ba gud nako og nabungkag na kanang Team Ministry diha sa Minglanilla Parish nga gipanguluhan ni Rev. Fr. Scipio ‘Jojo’ Deligero. Kay ang katapusan nakong nadunggan nga gipadala na ngadto sa kaulohan kini si Fr. Jojo aron kuno mo-eskuwela. Apan nibalik man diay gihapon diha uban sa iyang usa ka sakop niadto nga gipasanginlang ‘nag-esmiringhoy’ og babaye likod sa simbahan. Ang usa gipasanginlan sab nga miabuso og mga batan-ong sakristan. Himabaye ang usa ka pari ug ang usa mahuyang. Gumikan sa maong immoral nga kalihukan, giprotestahan sila sa pipila ka mga parokyano.
Apan karong bag-o, gipabalik man diay sila diha. Wala gyud mohimo og lakang ang simbahan aron sa pagdisiplina ning maong immoral nga mga pari. Sus, pwera gaba, ang atong mga alagad sa simbahan nga mao untay motudlo kanato sa pagsubay sa maayong dalan, mao naman hinoon ang mitulibagbag. Unya kining kadagkuan sa simbahan wala poy gihimong aksiyon. Maoy hinungdan nga nag-anad lang ning mga pari nga mohimo og mga lakang nga supak sa ilang gipanumpaan. Puwera baliw lang.
PABUTO
Adunay mireklamo kanako pinaagi sa e-mail apan mihangyo lang nga dili ipublikar ang iyang pangalan. Kini kabahin sa gihimo sa maong mga pari diha sa Minglanilla nga mahilig magpabuto og mga firecrackers. Ang maong reklamante anaa ra magpuyo diha sa kilid sa simbahan. Niadtong miaging Sept. 21, hapon na, nagpabuto, matod pa, og mga firecracker ang taga simbahan kay ilang gisaulog ang noise festival. Naa diay noise festival? Karon pa ko makadungog niini da.
Ang usa ka firecracker didto tugpa sa iyang balay ug maayo na lang gani kay walay naigo. Daghan ra ba kuno ang mga bata nga nanagduwa sa ilang ground. Gumikan kay gihasulan na siya niining maong binuhatan sa taga simbahan kay kanunay man kini nilang himuon, iya na gyud nga gireklamo ug gipa-blotter ngadto sa kapulisan. Gitawgan sa pulis ang simbahan aron pagsuta kon si kinsa ang nagpasiugda niadtong pagpabuto. Ug si Fr. Jojo mao ang nakatubag. Giimbitar sa pulis ang pari ngadto sa police station aron paatubangon sa reklamante. Apan nagdumili si Fr. Jojo kay aduna pa kuno siyay misa.
NANGAYOG DISPENSA
Napugos ang pulis ug ang reklamante sa pag-adto sa simbahan ug didto gisugat sila sa laing pari nga si Fr. Oscar. (Siguro si Fr. Oscar Ornopia ni nga kuwestiyonable sab ang kinabuhi. Dunay mga anak). Matod pa nga isog kuno kaayong nakatutok si Fr. Oscar nila ug arogante pang manubag. Sa dihang gipangutana sa pulis kon sila ba ang nagpasiugda sa pagpabuto og firecrackers, miangkon ang pari nga sila maoy nagpasiugda kay ilang gisaulog ang noise festival. Hinuon, nangayo man sab kuno og dispensa ang pari ug misaad na nga dili na nila himuon. Aber, atong tan-awon og tinud-on ba gyod kini ilang gisaad.
(bobby.nalzaro@yahoo.com)


text:
Bagyo sa Kagab-ihun ni Stephen Louie Checa
ang atun pagbulagay bagyo
nga nagwaswas sa kagab-ihun:
hinali lang nagdinaguub
ang akun dughan-
ang mga tinaga kang imong pagpaalam
kilat nga nagkihad kag nag sunog
kang kalinung kag katawhay
nga ginsaad kang atun mga handum
ang pangpang kang akun tagipusuon
amat-amat nga ginakabkab
kang gahagunus nga ilig kang luha
kag mga lay-un kang kahuyang
halin sa nagkalbo nga kabukidan
kang imong gintapas nga mga pangako
dulum ang akun palibot
kag gapungha ako sa kadalumun
kang tubig kag lao kang kasakit
ang karamig kang kasubu
kag hapdi kang pagsarahanun
gapanaludsud sa akun mga katul-anan
gintabunan run kang damul nga gal-um
ang kahawaan kang atun paghirupay
nagpirung run man ang mga bituon-
ginkapoy sanda sa pagpadab-ot kanimo
kang akun masubu nga kahimtangan
daad antes palidun kang wara it pasunaid nga hangin
ang nabilin nga dahon kang akun ginhawa
mahutik na kanimo ang hingapusan
nga pitik kang akun dughan-
ikaw gid lang ang makaluwas kanakun.


text:
Gen 22:1-2, 9a,
10-13, 15-18; Rom 8:31-34; Mk 9:2-10
Ang
milagro sa pagkausab sa panagway o pamayhon ni Cristo nahitabo human niya ipanagna ang iyang umaabut nga pagpasakit,
kamatayon ug pagkabanhaw.
Dili
sayon sabton sa mga tinun-an ang gipanulti ni Cristo: “Ang Anak sa Tawo
kinahanglan mag-antos sa daghang butang. Isalikway siya sa mga kadagkoan, mga
pangulong pari ug magtutudlo sa Balaod. Patyon siya, apan human sa tulo ka
adlaw mabanhaw.” Misamot ang ilang kahigwaos sa dihang sila giingnan: “Kon buot
mong mosunod nako, isalikway ang inyong kaugalingon, pas-ana ang krus ug sunod
nako”.
Si
Pedro maoy nakaako sa pagpadayag sa iyang pagtutol: “Dili, Ginoo. Dili ni
mahitabo kanimo!.” Sa iyang pag-ingon niini, sama ra usab nga niingon si Pedro,
“Dili sab kini angay nga mahitabo kanamo.” Tawhanon kaayo kini nga reaksyon ug
dali natong masabtan. Kinsa man nato
dinhi ang ganahan maghunahuna og pag-antos? Labaw na gayod kita nga lainan kon
kamatayon na ang hisgotan. Kon kita lang
ang pabut-on, gusto ta og kaharuhay ug maayong kaugmaon. Dili ta ganahan nga
daugdaugon ug paantoson. Apan lahi ang pamaagi sa Dios. “Pahawa satanas!” matud
pa ni Jesus. “Ang imong hunahuna iya sa tawo ug dili gikan sa Dios.”
Agig
tubag sa kalibog ug kahadlok sa mga tinun-an, gidala ni Jesus si Pedro,
Santiago ug Juan sa usa ka bukid aron mag-ampo.
Didto nasaksihan sa tulo ka tinun-an ang pagkausab sa pamayhon ni
Cristo. Walay pulong nga sarang
makahulagway sa maong misteryo, apan masabtan nato nga usa kadto ka talagsaon
ug nindot nga talan-awon tungod kay si Pedro mismo nakasitar sa pag-ingon:
“Ginoo, maayo nga ania kita dinhi. Maghimo tag tolda. Usa alang kanimo, usa
kang Moises ug usa kang Elias.” Tungod sa kanindot sa panan-awon, gusto ni
Pedro nga ipabilin kini hangtud sa kahangturan.
Ang
tulo ka tinun-an nahingangha sa nagpalibut nga kahimayaan ni Jesus. Nasuta nila
nga kining tawo nga ilang gisunod dili sama sa ordinaryo nga magtutudlo o
propeta. Ang tingog nga ilang nadungog gikan sa panganod naghatag kanilag
katin-awan: “Kini ang hinigugma kong Anak. Pamati kamo kaniya.” Si Jesus mao
ang Anak sa Dios kang kinsang himaya ila unyang maambitan.
“Pamati
kamo kaniya.” Atong masabtan karon nga kining maong sugo dili lamang para sa
tulo ka mga tinun-an kondili para kanatong tanan nga mitoo kang Cristo. Ang
kahimayaan sa langit giaandam para kanato, apan ato lamang kining makaplagan
kon kita andam maminaw sa mga Pulong sa Dios.
Niining
panahon sa Kwaresma, gidasig kita sa Simbahan sa pagpaminaw og maayo sa mga
pulong ni Cristo ug sa pagsunod sa iyang kabubut-on para sa atong kinabuhi. Si
Abraham mao ang modelo sa usa ka tawo nga maminaw ug masinugtanon sa kabubut-on
sa Dios. Diha sa unang pagbasa, gipakita ni Abraham nga siya andam mosunod sa
mga sugo sa Ginoo, bisan gani sa paghalad sa kinabuhi sa iyang anak. Nahimo
kini ni Abraham tungod kay siya adunay dakong gugma sa Ginoo ug dakong pagsalig
nga ang Dios labaw pa nga nahigugma kaniya.
Haloyo
sa atong mga kabalaka ug kahadlok sa mga hadla sa kinabuhi, angay usab kita nga
magpabilin nga masaligon sa gugma ug panalipod sa Ginoo. Diha sa bunyag, kita
nahimong mga pinalanggang anak sa Dios. Ug sama kang Cristo, kita unya
makaangkon sa kahimayaan nga iya sa mga anak sa Ginoo.
Pamalandongan nato
kini:
- Maminaw ba kita pag-ayo sa Pulong sa
Dios diha sa ebanghelyo ug diha sa Iyang mga magsasangyaw?
- Human nato madungog ang mga Pulong sa
Dios, ato ba kining gipuy-an diha sa atong inadlaw-adlaw nga kinabuhi?


text: 1Mga hinigugma, ini tanan nga mga saad ginsaad sa aton. Gani, tinluan ta ang aton kaugalingon sang tanan nga nagahigko sang lawas kag sang espiritu, kag magtinguha kita nga magbalaan sing himpit, paagi sa aton kabuhi nga may pagtahod sa Dios. 2Hatagi kami sing duog sa inyo mga tagipusoon. Wala kami makahimo sing malain sa bisan kay sin-o, wala kami sing may nahalitan ukon nagpamintaha bisan kay sin-o. 3Wala ako nagasiling sini sa pagpakalain sa inyo, kay subong sang ginsiling ko sang una, mahal gid kamo sa amon, kag bisan sa kabuhi ukon kamatayon nagaunongay kita. 4Daku ang akon pagsalig sa inyo, kag ginapabugal ko gid kamo! Sa tunga sang amon mga kabudlayan, puno ako sing kalipay kag nagakasadya gid ako. 5Bisan sang nakaabot na kami sa Macedonia, wala gid kami pahuway. May mga kinagamo bisan diin, mga inaway sa palibot, kag kahadlok sa amon mga tagipusoon. 6Pero ang Dios nga nagalipay sang mga nasub-an, naglipay sa amon sang pag-abot ni Tito. 7Indi lang nga ang iya pag-abot ang naglipay sa amon, kundi ang iya man panugiron sang inyo paglipay sa iya. Ginsugiran niya kami kon daw ano kadaku sang inyo handom sa pagpakigkita sa akon, kon daw ano ang inyo pagpangasubo, kag kon daw ano kahanda sa inyo sa pag-apin sa akon. Gani, mas malipayon pa gid ako karon. 8Kay bisan nga yadtong akon sulat nagpakasubo sa inyo, wala ako nagahinulsol nga ginsulat ko yadto. Ayhan naghinulsol man ako kon nakita ko nga ang akon sulat nagpakasubo sa inyo sa malip-ot nga tion. 9Pero karon malipayon ako, indi tungod nga ginpakasubo ko kamo, kundi tungod nga ang inyo kasubo nagbaylo sang inyo mga pagginawi. Yadto nga kasubo gingamit sang Dios, gani wala kami makahimo sa inyo sing malain. 10Kay ang kasubo nga ginagamit sang Dios nagadala sang pagbaylo sang tagipusoon kag nagapadulong sa kaluwasan, gani sa sina wala sing paghinulsol. Pero ang kasubo nga kalibutanon nagadala sang kamatayon. 11Tan-awa ninyo kon ano ang ginhimo sang Dios sining inyo kasubo: ini naghimo sa inyo nga mahugod kag nagpahimulat sa inyo sa pagpamatuod nga wala kamo sing sayop! Daw ano ang inyo kaakig, katublagan, balatyagon, kakugi, kag pagkahanda sa pagsilot sang sayop! Kamo mismo nagapakita nga wala kamo sing sayop sa sining butang. 12Gani, bisan nga ginsulat ko yadto nga sulat, ginhimo ko yadto, indi tungod sa nakasayop, ukon sa iya nga ginhimuan sing sayop. Sa baylo, ginsulat ko yadto sa pagpaathag sa inyo sa atubangan sang Dios, kon daw ano ang inyo pagkabalaka tungod sa amon. 13Amo ini ang kabangdanan nga nalipay gid kami. Indi lamang nga nalipay kami, kundi nagdugang pa gid ang amon kalipay tungod sang kalipay ni Tito, kay tanan kamo nagbulig sa paglipay sa iya. 14Gindayaw ko kamo sa iya, kag wala ninyo ako mapakahuy-i. Matuod pirme ang ginahambal namon sa inyo. Sa amo man nga bagay, ang ginpabugal namon kay Tito napamatud-an. 15Gani ang iya paghigugma sa inyo nagadugang pa gid, sa nagadumdom sia kon daw ano ang inyo pagkahanda sa pagtuman, sa inyo pagbaton sa iya nga may daku nga pagtahod. 16Daw ano ang akon kalipay nga makasalig ako sa inyo sing bug-os!


text:
Kapitulo 10
Usa ka pagpamatuod sa Basahon ni Mormon moabut pinaagi sa gahum sa Espiritu Santo—Ang mga gasa sa Espiritu gitugyan ngadto sa mga matinud-anon—Espirituhanon nga mga gasa kanunay inubanan sa hugot nga pagtuo—Ang mga pulong ni Moroni mamulong gikan sa abug—Duol ngadto kang Kristo, paghingpit diha kaniya, ug pagasantosa ang inyong mga kalag. Mga a.d. 421.
1 Karon ako, si Moroni, mosulat sa ingon nga unsa ang maayo sa akong paminaw; ug ako mosulat ngadto sa akong mga kaigsoonan, ang mga Lamanite; ug ako manghinaut nga sila kinahanglan nga masayud nga kapin sa upat ka gatus ug kawhaan ka mga tuig ang milabay sukad ang timailhan gikahatag sa pag-anhi ni Kristo.
2 Ug ako mosilyo niini nga mga talaan, human ako makapamulong sa pipila ka mga pulong agi og pag-awhag kaninyo.
3 Tan-awa, ako moawhag kaninyo nga kon kamo mobasa niini nga mga butang, kon kini kaalam diha sa Dios nga kamo kinahanglan mobasa kanila, nga kamo unta mahinumdom unsa ka maloloy-on ang Ginoo ngadto sa mga katawhan, gikan sa paglalang ni Adan bisan hangtud sa panahon nga kamo makadawat niini nga mga butang, ug palandonga kini sa inyong mga kasingkasing.
4 Ug kon kamo makadawat niini nga mga butang, ako moawhag kaninyo nga kamo mangutana sa Dios, ang Amahan sa Kahangturan, sa ngalan ni Kristo, kon kini nga mga butang dili ba tinuod; ug kon kamo mangutana sa kinasingkasing, uban sa tinuod nga katuyoan, nga may hugot nga pagtuo kang Kristo, siya mopakita sa kamatuoran niini nganha kaninyo, pinaagi sa gahum sa Espiritu Santo.
5 Ug pinaagi sa gahum sa Espiritu Santo kamo mahimo nga masayud sa kamatuoran sa tanan nga mga butang.
6 Ug bisan unsa nga butang nga maayo kini makiangayon ug tinuod; busa, walay butang nga maayo nga naglimud kang Kristo, apan nagmatuod nga siya mao.
7 Ug kamo mahimo nga masayud nga siya mao, pinaagi sa gahum sa Espiritu Santo; busa ako mag-awhag kaninyo nga kamo dili molimud sa gahum sa Dios; kay siya nagbuhat pinaagi sa gahum, sumala ngadto sa hugot nga pagtuo sa mga katawhan, sama sa karon ug sa ugma, ug sa kahangturan.
8 Ug usab, ako moawhag kaninyo, akong mga kaigsoonan, nga kamo dili molimud sa mga gasa sa Dios, kay sila daghan; ug sila gikan sa sama nga Dios. Ug adunay nagkalain-lain nga mga paagi nga kini nga mga gasa gipangalagad; apan ang sama nga Dios mao ang nagbuhat sa tanan; ug kini gihatag pinaagi sa mga pagpadayag sa Espiritu sa Dios ngadto sa tawo, aron makaayo kanila.
9 Kay tan-awa, ngadto sa usa gihatagan pinaagi sa Espiritu sa Dios, nga siya mahimo nga motudlo sa pulong sa kaalam;
10 Ug ngadto sa lain, nga siya mahimo nga motudlo sa pulong sa kasayuran pinaagi sa sama nga Espiritu.
11 Ug ngadto sa lain, naghingapin nga hugot nga pagtuo; ug ngadto sa lain, ang mga gasa sa pagpang-ayo pinaagi sa sama nga Espiritu.
12 Ug usab, ngadto sa lain, nga siya makahimo og mga kahibulongan nga mga milagro.
13 Ug usab, ngadto sa lain, nga siya makahimo sa pagpanagna mahitungod sa tanan nga mga butang;
14 Ug usab, ngadto sa lain, ang pagkakita sa mga anghel ug tigpangalagad nga mga espiritu;
15 Ug usab, ngadto sa lain, sa tanan nga matang sa mga pinulongan;
16 Ug usab, ngadto sa lain, ang paghubad sa mga pinulongan ug sa nagkalain-lain nga mga matang sa mga pinulongan.
17 Ug kining tanan nga mga gasa moabut pinaagi sa Espiritu ni Kristo; ug sila moabut ngadto sa matag tawo, sumala sa iyang kabubut-on.
18 Ug ako moawhag kaninyo, akong hinigugma nga mga kaigsoonan, nga kamo mahinumdom nga matag maayo nga gasa nagagikan ni Kristo.
19 Ug ako moawhag kaninyo, akong hinigugma nga mga kaigsoonan, nga kamo mahinumdom nga siya sama sa kagahapon, karon, ug sa kahangturan, ug nga ang tanan niini nga mga gasa diin ako namulong, nga mga espirituhanon, dili gayud pagahunungon, gani hangtud ang kalibutan magpabilin, sumala lamang sa pagkawalay pagtuo sa mga katawhan.
20 Busa, kinahanglan adunay hugot nga pagtuo; ug kon kinahanglan adunay hugot nga pagtuo, kinahanglan usab adunay paglaum; ug kon kinahanglan adunay paglaum, kinahanglan usab adunay gugma nga putli.
21 Ug gawas kon kamo adunay gugma nga putli kamo dili mahimo nga maluwas sa gingharian sa Dios; ni kamo maluwas sa gingharian sa Dios kon kamo walay hugot nga pagtuo; ni kamo makahimo kon kamo walay paglaum.
22 Ug kon kamo walay paglaum kamo kinahanglan gayud mawad-an sa paglaum; ug ang kawalay paglaum moabut tungod sa kadautan.
23 Ug si Kristo sa pagkatinuod miingon sa atong mga amahan: Kon kamo adunay hugot nga pagtuo kamo makahimo sa tanan nga mga butang nga maayo ngari kanako.
24 Ug karon ako mamulong ngadto sa tanan nga mga lumulupyo sa yuta—nga kon moabut ang adlaw nga ang gahum ug mga gasa sa Dios pagahunungon taliwala kaninyo, kini tungod sa pagkawalay pagtuo.
25 Ug alaot ngadto sa mga katawhan kon kini mao ang mahitabo; kay walay bisan usa nga nagbuhat sa maayo taliwala kaninyo, wala bisan usa. Kay kon adunay usa taliwala kaninyo nga nagbuhat og maayo, siya naghimo pinaagi sa gahum ug mga gasa sa Dios.
26 Ug alaot ngadto kanila kinsa mopahilayo niini nga mga butang ug mamatay, kay sila mamatay diha sa ilang mga sala, ug sila dili maluwas sa gingharian sa Dios; ug ako namulong niini sumala ngadto sa mga pulong ni Kristo; ug ako dili mamakak.
27 Ug ako moawhag kaninyo sa paghinumdom niini nga mga butang; kay ang panahon sa dali moabut nga kamo masayud nga ako wala mamakak, kay kamo makakita kanako sa hukmanan sa Dios; ug ang Ginoong Dios moingon nganha kaninyo: Wala ba Ako makapadayag sa akong mga pulong nganha kaninyo, diin gisulat niini nga tawo, sama ingon sa usa nga nagsinggit gikan sa patay, oo, gani ingon sa usa nga nagpahayag gikan sa abug
28 Ako nagpahayag niini nga mga butang ngadto sa katumanan sa mga panagna. Ug tan-awa, sila mogula gikan sa ba-ba sa walay katapusan nga Dios; ug ang iyang pulong motuhop gikan sa kaliwatan ngadto sa kaliwatan.
29 Ug ang Dios mopakita nganha kaninyo, nga kana diin ako misulat tinuod.
30 Ug usab ako moawhag kaninyo nga kamo moduol ngadto ni Kristo, ug mohupot diha sa matag maayo nga gasa, ug ayaw paghikap sa dautan nga gasa, ni sa mahugaw nga butang.
31 Ug pagmata, ug bangon gikan sa abug, O Jerusalem; oo, ug isul-ob ang imong matahum nga mga saput, O anak nga babaye sa Zion; ug lig-una ang imong mga istaka ug padak-i ang imong mga utlanan sa kahangturan, nga kamo dili na mahimo nga pagalibugon, nga ang mga pakigsaad sa Amahan sa Kahangturan diin siya mihimo nganha kaninyo, O balay ni Israel, mahimo nga matuman.
32 Oo, duol ngadto kang Kristo, ug paghingpit diha kaniya, ug ilimud ang inyong mga kaugalingon sa tanan nga dili diosnon; ug kon kamo molimud sa inyong mga kaugalingon sa tanan nga dili diosnon, ug mohigugma sa Dios uban sa tibuok ninyo nga gahum, hunahuna ug kusog, niana ang iyang grasya igo alang kaninyo, nga pinaagi sa iyang grasya kamo mahimo nga hingpit diha kang Kristo; ug kon pinaagi sa grasya sa Dios kamo mahingpit diha ni Kristo, kamo dili makahimo sa paglimud sa gahum sa Dios.
33 Ug usab, kon kamo pinaagi sa grasya sa Dios mahingpit diha ni Kristo, ug dili maglimud sa iyang gahum, niana kamo pagasantoson diha ni Kristo tungod sa grasya sa Dios, pinaagi sa pagpaagas sa dugo ni Kristo, nga anaa sa pakigsaad sa Amahan ngadto sa kapasayloan sa inyong mga sala, nga kamo mahimo nga balaan, nga walay lama.
34 Ug ako karon manamilit ngadto sa tanan, adto na ako. Ako dili madugay mopahulay diha sa paraiso sa Dios, hangtud ang akong espiritu ug lawas pag-usab magkahiusa, ug ako dad-on nga magmadaugon pinaagi sa kawanangan, aron pagsugat kaninyo sa atubangan sa malipayon nga hukmanan sa halangdon nga Jehova, ang Maghuhukom sa Kahangturan sa mga buhi ug sa mga patay. Amen.
ANG KATAPUSAN


text: 1May usa ka tawo nga nasakit. Ginganlan siyag Lazaro nga taga-Betania, ang lungsod sa iyang mga igsoon nga si Maria ug si Marta. ( 2Mao kini ang Maria nga mibubo ug pahumot sa tiil sa Ginoo ug gipahiran kini sa iyang buhok. Si Lazaro iyang igsoon.) 3Busa ang magsoon nga si Maria ug si Marta nagpadalag balita kang Jesus nga nasakit si Lazaro, ang suod niyang higala. 4Sa pagkabalita ni Jesus niini, miingon siya, "Dili siya mamatay niining sakita. Nahitabo kini aron kapasidunggan ang Dios ug pinaagi niini kapasidunggan usab ang Anak sa Dios." 5Gimahal ni Jesus ang magsoon nga si Marta, Maria ug Lazaro. 6Sa pagkabalita niya nga nasakit si Lazaro, nagpabilin usa siyag duha pa ka adlaw niadtong dapita. 7Unya miingon siya sa mga tinun-an, "Mamalik kita sa Judea." 8Ang mga tinun-an mitubag, "Magtutudlo, dili pa dugay nga ang mga tawo nagtinguha pagbato kanimo. Nganong mobalik ka man didto?" 9Si Jesus miingon, "May 12 ka takna ang usa ka adlaw, dili ba? Busa ang tawo nga maglakaw sa adlawng dako dili madagma kay hayag man. Apan kon maglakaw siya sa gabii, madagma siya kay ngitngit man." 11Gisulti kini ni Jesus ug midugang pa gayod siya pag-ingon, "Ang atong higala nga si Lazaro natulog apan moadto ako aron pagpukaw kaniya." 12Ang mga tinun-an mitubag, "Kon natulog lamang siya, Ginoo, mamaayo siya." 13Ang buot ipasabot ni Jesus mao nga si Lazaro namatay na apan abi nila ug si Jesus naghisgot ug natural lang nga pagkatulog. 14Busa gisultihan sila ni Jesus sa walay lipodlipod, "Patay na si Lazaro 15apan tungod kaninyo nalipay ako nga wala ako didto uban kaniya aron motuo kamo. Adtoon ta siya." 16Si Tomas nga ginganlag "ang Kaluha" miingon sa iyang isigkatinun-an, "Manguyog kitang tanan sa Magtutudlo aron mohatag usab sa atong kinabuhi uban kaniya." 17Sa pag-abot ni Jesus, nasayran niya nga si Lazaro upat na ka adlaw didto sa sulod sa lubnganan.d 18Ang Betania mga tulo ka kilometro lamang gikan sa Jerusalem 19ug daghan ang mga Judio nga miduaw kang Marta ug kang Maria aron pagduyog sa ilang kaguol tungod sa kamatayon sa ilang igsoon. 20Sa pagkabalita ni Marta nga miabot si Jesus, migula siya aron sa pagsugat kaniya apan si Maria nagpabilin sa balay. 21Si Marta miingon kang Jesus, "Kon dinhi ka pa lamang, Ginoo, dili unta mamatay ang akong igsoon! 22Hinuon, nasayod ako nga bisan karon mohatag ang Dios kanimo bisag unsay imong pangayoon." 23Si Jesus miingon kaniya, "Mabanhaw ang imong igsoon." 24Siya mitubag, "Nahibalo ako nga mabanhaw siya sa kataposang adlaw." 25Ug si Jesus miingon kaniya, "Ako mao ang pagkabanhaw ug ang kinabuhi. Ang nagtuo kanako, bisan tuod mamatay, mabuhi. 26Ug ang tanan nga buhi ug nagtuo kanako dili gayod mamatay. Mituo ka ba niini?" 27Ug siya mitubag, "Oo, Ginoo, mituo ako nga ikaw ang Mesiyas, ang Anak sa Dios nga gisaad nga moanhi sa kalibotan." 28Human kini isulti ni Marta, mibalik siya ug gitawag sa tago ang iyang igsoon nga si Maria ug giingnan, "Ania ang Magtutudlo ug nangita siya kanimo." 29Sa pagkadungog ni Maria niini, mitindog dayon siya ug midali paggula aron pagtagbo kang Jesus. 30Si Jesus wala pa moabot sa lungsod niining higayona. Didto pa siya sa dapit diin siya tagboa ni Marta. 31Ang mga tawo nga didto sa balay uban kang Maria aron pagduyog sa iyang kaguol misunod kaniya sa pagkakita nila nga mitindog siya ug midali paggula. Abi nila ug moadto siya sa lubong aron paghilak didto. 32Miabot si Maria sa dapit diin didto si Jesus. Sa pagkakita niya kang Jesus, mihapa siya sa tiilan ni Jesus ug miingon, "Ginoo, kon dinhi ka pa lamang, dili unta mamatay ang akong igsoon!" 33Sa pagkakita ni Jesus nga naghilak si Maria ingon man ang mga tawo nga mikuyog kaniya, natandog siya pag-ayo ug nanghupaw siya. 34"Hain mang lubnganan ninyo siya gibutang?" nangutana siya kanila. "Dali ngari ug tan-awa, Ginoo," mitubag sila. 35Ug mihilak si Jesus. 36Tungod niini ang mga tawo miingon, "Tan-awa, pagkadako gayod sa iyang paghigugma kang Lazaro!" 37Apan ang uban miingon, "Dili ba giayo man niya ang buta? Nganong wala man siya makapugong sa kamatayon ni Lazaro?" 38Natandog na usab ang pagbati ni Jesus ug miadto siya sa lubnganan. Usa kini ka langub ug ang pultahan niini gialihag bato. 39"Kuhaa ninyo ang bato!" misugo si Jesus. Si Marta, ang igsoon sa namatay, miingon, "Ginoo, baho na siya karon kay upat na man siya ka adlaw sulod sa lubnganan!" 40Si Jesus miingon kaniya, "Wala ko ba ikaw sultihi nga kon motuo ka makita mo ang himaya sa Dios?" 41Ug ilang gikuha ang bato. Unya mihangad si Jesus ug miingon, "Amahan, nagpasalamat ako kanimo nga namati ka kanako. 42Nasayod ako nga kanunay kang mamati kanako. Apan nagsulti ako niini tungod niining mga tawo nga ania dinhi, aron sila motuo nga ikaw maoy nagpadala kanako." 43Ug human niya isulti kini, misinggit siya, "Lazaro, gula ngari!" 44Ug migula ang namatay nga binugkosan ug mga bendahi ang iyang mga kamot ug tiil ug ang iyang nawong pinutos ug panapton. "Badbari ninyo siya ug palakta," giingnan sila ni Jesus. 45Daghan sa mga tawo nga miduaw kang Maria ug nakakita sa gibuhat ni Jesus ang mituo kaniya. 46Apan ang uban kanila miadto sa mga Pariseo ug misugilon sa gibuhat ni Jesus. 47Busa ang mga Pariseo ug ang mga kadagkoan sa mga pari mitawag ug tigom sa Labawng Hukmanan ug miingon, "Unsa may atong buhaton nga kining tawhana naghimo mag daghang milagro? 48Kon pasagdan ta siya, ang tanan motuo kaniya. Unya manganhi ang kadagkoang Romanhon ug gun-obon nila ang Templo ug ang tibuok nasod!" 49Usa kanila nga ginganlag Caifas, ang Pangulong Pari niadtong tuiga, miingon, "Way hibangkaagan! 50Wala ba kamo mahibalo nga mas maayo alang kaninyo nga usa ra ka tawo ang mamatay alang sa katawhan kay sa malaglag ang tibuok nasod?" 51Gisulti niya kini dili sa iyang kaugalingong kabubut-on kondili, ingon nga Pangulong Pari niadtong tuiga, nagtagna siya nga si Jesus kinahanglan mamatay alang sa mga Judio 52ug dili lamang alang kanila, kondili aron pagtigom ug paghiusa sa nagkatibulaag nga mga anak sa Dios. 53Sukad niadtong adlawa, ang kadagkoan sa mga Judio naglaraw sa pagpatay kang Jesus. 54Tungod niini si Jesus wala na magpasayasaya paglakaw didto sa Judea. Miadto hinuon siya sa usa ka dapit nga duol sa kamingawan, sa usa ka lungsod nga ginganlag Efraim, diin nagpabilin siya uban sa iyang mga tinun-an. 55Ang Kasaulogan sa Pagsaylo duol na ug daghan ang nanungas ngadto sa Jerusalem gikan sa kalungsoran aron pagtuman sa seremonyas sa pagpanghinlo sa dili pa moabot ang kasaulogan. 56Nangita sila kang Jesus ug samtang nagkapundok sila didto sa Templo, nagpangutan-anay sila, "Unsa may inyong hunahuna? Motambong kaha siya sa kasaulogan? 57Ang mga kadagkoan sa mga pari ug ang mga Pariseo nagsugo nga kon may masayod hain si Jesus, kinahanglan itaho niya kini aron madakop nila siya.


text:
ANG aktres ug modelo Sam Pinto duna na laing plano kung ugaling makadesisyon na siya nga biyaan ang showbiz.
Sa usa ka interbyu, gibutyag sa dalaga nga magtuon siya og fashion design diin mao kini ang iyang "Plan B."
"Plan B, I take up fashion design," ni Pinto.
Samtang laing damgo sa FHM sexiest woman in the Philippines niadtong 2011 ug 2012 ang makatukod og kaugalingong resort sa Baler ug La Union.
"Hell yeah. That's my dream, to live by the beach and put up my own resort," dugang pa niya. "That's my plan C."


text: 1Sa sinugdan sa paghari ni Joacim ang anak nga lalake ni Joasias, nga hari sa Juda, midangat kining pulonga kang Jeremias gikan kang Jehova, nga nagaingon: 2Mao kini ang giingon ni Jehova kanako: Magbuhat ka ug mga talikala ug mga yugo, ug ibutang sila sa imong liog; 3Ug ipadala sila ngadto sa hari sa Edom, ug ngadto sa hari sa Moab, ug ngadto sa hari sa mga anak sa Ammon, ug ngadto sa hari sa Tiro, ug ngadto sa hari sa Sidon, pinaagi sa kamot sa mga sulogoon nga moanha sa Jerusalem ngadto kang Sedechias nga hari sa Juda: 4Ug sugoa sila sa pag-ingon sa ilang mga agalon: Mao kini ang giiingon ni Jehova sa mga panon, ang Dios sa Israel: Mao kini ang igaingon ninyo sa inyong mga agalon: 5Gibuhat ko ang yuta, ang mga tawo, ug ang mga mananap nga anaa sa nawong sa yuta, tungod sa akong daku nga gahum ug tungod sa tinuy-od ko nga kamot; ug kini ihatag ko niadtong daw matarung kanako. 6Ug karon gihatag ko na kining tibook nga yuta sa kamot ni Nabucodonosor ang hari sa Babilonia, nga akong alagad; ug ang mga mananap sa kapatagan gihatag ko sa usab kaniya aron sa pag-alagad kaniya. 7Ug ang tanang mga nasud manag-alagad kaniya, ug sa iyang anak, ug sa mga anak sa iyang mga anak, hangtud nga moabut ang panahon sa iyang kaugalingong yuta: ug unya daghang mga nasud ug dagkung mga hari nga magaulipon kaniya. 8Ug mahitabo, nga ang nasud ug ang gingharian nga dili mag-alagad sa maong Nabucodonosor nga hari sa Babilonia, ug nga dili magpasangon sa ilang liog sa yugo sa hari sa Babilonia, kanang nasura, nagaingon si Jehova, pagasilotan ko pinaagi sa espada, ug pinaagi sa gutom, ug pinaagi sa kamatay, hangtud nga mangaut-ut ko sila pinaagi sa iyang kamot. 9Apan mahitungod kaninyo, ayaw kamo pagpamati sa inyong mga manalagna, ni sa inyong mga magtatagna, ni sa inyong mga damgo, ni sa inyong mga diwatahan, ni sa inyong mga salamangkiro, nga nanagsulti kaninyo sa pag-ingon: Dili kamo manag-alagad sa hari sa Babilonia: 10Kay sila managna ug bakak kaninyo sq pagpabalhin kaninyo ngadto sa halayo gikan sa inyong yuta, ug nga hinginlan ko kamo, ug nga kamo mangahanaw. 11Apan ang nasud nga magpasangon sa ilang liog sa yugo sa hari sa Babilonia, ug mag-alagad kaniya, kana nga nasura mao ang akong ibilin sa kaugalingon nilang yuta, nagaingon si Jehova; ug sila manag-uma niadto, ug managpuyo didto. 12Ug ako misulti kang Sedechias nga hari sa Juda sumala niining tanang mga pulong, nga nagaingon: Pasangoni ninyo ang inyong mga liog sa yugo sa hari sa Babilonia, ug alagara siya ug ang iyang katawohan, ug mangabuhi kamo. 13Nganong buot kamo nga mangamatay, ikaw ug ang imong katawohan, sa pinuti, sa gutom, ug sa kamatay, ingon sa gisulti ni Jehova mahatungod sa nasud nga dili moalagad sa hari sa Babilonia? 14Ug ayaw kamo pagpatalinghug sa mga pulong sa mga manalagna nga managsulti kaninyo sa pag-ingon: Dili kamo mag-alagad sa hari sa Babilonia; kay sila nanagna ug bakak kaninyo. 15Kay ako wala magpadala kanila, nagaingon si Jehova, sila hinoon managpanagna ug bakak sa akong ngalan; aron ako magapapahawa kaninyo, ug nga aron kamo mangamatay, kamo, ug ang mga manalagna nga nanagpanagna kaninyo. 16Nagsulti usab ako sa mga sacerdote, ug sa tibook niining katawohan sa pag-ingon: Mao kini ang giingon ni Jehova: Ayaw pagpatalinghug sa pulong sa inyong mga manalagna nga nanagpanagna kaninyo, sa pag-ingon: Ania karon, ang mga sudlanan sa balay ni Jehova sa hamubong panahon pagadad-on na usab gikan sa Babilonia: kay nanagpanagna sila ug bakak kaninyo. 17Ayaw kamo pagpatalinghug kanila; alagara ang hari sa Babilonia, ug mangabuhi kamo: nganong himoon nga biniyaan kining ciudara? 18Apan kong sila manalagna man, ug kong ang pulong ni Jehova anaa kanila, papangamuyoa sila karon kang Jehova sa mga panon, aron ang mga sudlanan nga nanghibilin sa balay ni Jehova, ug sa balay sa hari sa Juda, ug sa Jerusalem, dili mahiadto sa Babilonia. 19Kay mao kini ang giingon ni Jehova sa mga panon mahatungod sa mga haligi, ug mahatungod sa dagat-dagat, ug mahatungod sa mga tungtonganan, ug mahatungod sa salin sa mga sudlanan nga nahibilin niining ciudara. 20Nga wala kuhaa ni Nabucodonosor, hari sa Babilonia, sa diha nga iyang gidala nga binihag si Jeconias, ang anak nga lalake ni Joacim, nga hari sa Juda, gikan sa Jerusalem ngadto sa Babilonia, ug ang tanang mga principe sa Juda ug sa Jerusalem; 21Oo, mao kini ang giingon ni Jehova sa mga panon, ang Dios sa Israel, mahatungod sa mga sudlanan nga nanghibilin sa balay ni Jehova, ug balay sa hari sa Juda, ug sa Jerusalem: 22Sila pagadad-on ngadto sa Babilonia, ug sila mahibilin didto, hangtud sa adlaw nga madu-aw ako kanila, nagaingon si Jehova; unya dad-on ko nganhi sila, ug ipahauli ko sila niining dapita.


text:
MAGULANG, GINLABU SANG MANGHOD, PATAY.
Isa ang patay, tatlo ang pilason sang nagpanglabo ang manghod matapos ginsaway nga magahod.
ang napatay ginkilala nga si wenceslao gemodo,44 anyos sang brgy dubwakan, banate samtang pilason naman ang asawa sini nga si merly kag bata nga si dieso matapos lab-on.
las 8 dominggo sang gab-i sang nagpabati-bati ang suspect nga si emmanuel gemodo nga naimpito ini bangud sa pagbato sa iya balay sang ginpanaugan sang magulang nga si wenceslao kag ginsaway bangud magahod.
naakig ang suspect kag iya ginlabo ang biktima sa liug nga gintunaan sang kamatayon sini samtang nagtabang naman ang asawa kag bata sang biktima nga ginlabo man sang suspect.
natigayon naman nga madakpan sang banate pnp ang suspek kag natalana pasakaan sang kaso nga murder kag multiple frustrated murder.//


text:
Ang Proyektong Gutenberg sa Pilipinas (PGPH) nagatinguha sa paghimong libre sa labing daghang libro ngadto sa labing daghang tawo, labi na gayod sa mga libro kabahin sa Pilipinas ug sa mga libro sa mga pinulongang Pilipinhon.
Kami nagatuo nga ang pagkaadunay mga libro nga libreng madawnlod mahinungdanon alang sa preserbasyon ug pagsabwag sa kahibalo ug budayan-ong kadato sa Pilipinas. Duha ka makalilisang nga gubat, ang tropikal nga klima sa dapit, ug ang limitadong rekursos alang sa pagpreserbar ang pipila sa hinungdan nganong daghang mga karaang libro sa Pilipinas ang dili na makit-an pa. Ang pipila ka mga kopya nga nahabilin anaa sa mga library nga dili daling maduol sa publiko kun dili man atua sa gawas sa nasod. Tungod kay daghan ning maong mga libro gipatik sa baratohong papel, dali silang madaot gawas lamang sa mainampingong paghupot. Ang PGPH nagatinguha sa pagpabalik ning maong mga libro sa sirkulasyon, pinaagi sa paghimo kanilang elektroniko ug pagpatik kanila onlayn.
Ang PGPH bag-o pa lamang nagsugod. Hinuon, ang orihinal nga Proyektong Gutenberg (Project Gutenberg) anaa nay daghang mga libro nga may kalabotan sa Pilipinas, lakip na ang mga libro sa Tagalog ug uban pang pinulongang Pilipinhon. Ang pipila niini (apan dili ang tanan) giandam sa samang mga tawo nga may kalabotan sa PGPH.
Ang PGPHP morespetar sa balaod sa Pilipinas kabahin sa katungod sa pagkopya. Ang mga libro nga ipatik sa PGPH mga libro nga anaa na sa publikong pagpanag-iya sa Pilipinas, o gipatik nga may pagtugot sa tag-iya sa katungod sa pagpatik. Ang usa ka libro anaa na sa publikong pagpanag-iya sa Pilipinas kon ang tanang magsusulat, magtatampo, dibuhista, ubp. niini patay na 50 ka tuig kanhi. Kini dili kanunayng sama sa mga libro nga gipatik sa orihinal nga Proyektong Gutenberg, nga nagsunod sa balaod Estados Unidos kabahin sa katungod sa pagkopya. Kon ang usa ka libro anaa na sa publikong pagpanag-iya sa Pilipinas ingon man sa Estados Unidos, kini atong ipuno sa PGUS nga koleksiyon, ingon man sa atong lokal nga koleksiyon.
Ang Proyektong Gutenberg sa Pilipinas gipadagan sa mga bolunter. Mahimo kang motabang sa daghang paagi. Ang labing gikinahanglan mao ang imong oras. (Mahimo usab ang salapi.) Mahimo kang magsugod gilayon pinaagi sa pagpasakop sa Project Gutenberg Distributed Proofreaders, ug motabang sa pagkoreksiyon sa mga libro nga igdudugang ning balayan. Kanunayng anaay pipila ka libro nga may kalabotan sa Pilipinas nga nagkinahanglan og dugang trabaho. Kon adunay kay akses sa mga karaang libro, mahimo mo kining i-scan, o mahimo mong hangyoon ang mga bolunter sa PGPH sa pagscan niini alang kanimo. Dili mo mistil isurender ang kaugalingon mong kopya&emdash;tagai lang kamig panahon sa pag-scan sa libro. Mahimo ka usab nga motabang pinaagi sa makutihong pagbasa sa mga libro nga amo nang gipatik ug sa pagpahibalo kanamo sa tanang mga sayop ug kakulangan nga imong nabantayan.


text:
Kalikopan
Ang kalikopan sa kabisayaan ug sa Mindanao usa ka tabunok nga kahiusahan (Rich in Biodiversity). Dinhi makita nato ang kinadaghanang klase sa mga buhing nilalang ning kalibotan. Apan kining iyang pagka tabunok gihasi pod sa mga salawayong buhat nang gadala sa iyang hinanaling kawagtangan (extinction) dinhi ning atong kalibotan. Ang mga buhing nilalang diha sa napulo ka ektaryang balay sa gasang (coral reef)dinhi sa atoa, katumbas na sa gidanghanon sa species nga atoa sa great barrier reef didto sa Australia. Usa kini sa mga garbo kanatong mga bisaya nga kaliwat. Dinhi sa atong kadagatan, makit-an ang kiadaghanan species sa gasang. Apan usa man ang atong gibuhat niini? Sa walay kukaluoy, gitirohan ug dinamita o kon dili buk-on para maabog ang mga isda nga nagtago niini. Kon mangihas man gani, balit-aron ang mga gasang para mangita ug mga kinhason.
Dunay nay daghan kalihukan sa pagsalbar niining himatyong mga kabalayan sa mga gasang. Usa niining ang gibuhat sa lugsod sa cordova diin ilang gihimong sanktuyaryo sa kagasangan. Duna kini mga mananagat nga nihatag sa ilang panahon para mapatuman ang balaod sa paglusad niini nga sanktuyaryo. Kini karon, usa sa mga duol nga salumanan sa mga banyaga nga buot mo aninaw sa kaanidot sa atong kagasangan. Ang kada mosalom ginamit ang SCUBA dunay bayranan ngadto sa mga bantay nga moabot pod ngadto sa lungsod. Dinhing pamaagiha, nibarog ang kalihukan bisan wala siya gahin nga pondo gikan sa manudlanan sa lungsod.